
Interesat de povestea strămoșşului unor dra- 
goni polonezi, identificat în Maramureş, istoricul po- 
lonez Ludwig Wyrostek, publica, în 1932, la Kraco- 
via, o carte interesantă!, bazată pe o temeină docu- 
mentare despre strămoşul/strămoșii nu doar al/ai 
multor moroşeni, ci şi ai câtorva neamuri nobile 
poloneze, care au păstrat herbul lui Sas, fiul lui 
Dragoș Voievod, cu rare stilizări ulterioare, de pe 
vremea când Sas trăia în „terra Maramarosiens”, 
ulteriot ţinutul fiind numit, în loc de „ţara”, „comi- 
tatus” (p. 1), cu castelul la Giulafalva, deci la Giu- 
leşti, acolo unde avea să fie atacat, în două rânduri, 
de clanurile de românii ai lui Bogdan din Cuhea. 


„Din mai multe documente contemporane”, 
în special cele publicate de Mihâlyi?, dar şi pe cronici 
şi istorii maghiare semnate de loan de Kiikilld (de 
Târnave), Petrovay, care reconstituie cursul acestui 
conflict, în termeni generali, „reiese că principalul li- 
der și, fără îndoială, și inițiatorul rebeliunii, a fost 
Bogdan, atunci voievodul de Maramureş. Prima in- 
cursiune armată a avut loc în iarna anului 1342/1343, 


! Wyrostek, Ludwig, Rod Dragow-Sasâw / Na Wegrzech i 
Rusi Halickiej (Casa Sas, fiul lui Dragoş, în Ungaria și în 
Haliciul Ruteniei), Krakow 1932 

> Mihalyi, Joan, de Apșa, Istoria Comitatului Maramureş / 
Diplome maramureşene din secolul XIV şi XV, Tomul |, 
Maramureş-Sziget, 1900 


şi a fost probabil legată de moartea regelui Carol 
Robert. Descrierea conflictului arată că acesta nu a 
adus o soluţie decisivă, ci a fost mai degrabă un test 
de măsurare a forţei fracţiunilor valaho-maghiare din 
Maramureş. Familiile tribale mai influente nu au sus- 
ținut încercările lui Bogdan, așa cum se poate vedea 
din plângerea adusă în faţa regelui împotriva voie- 
vodului Crăciun din Bitka (Bileag, viitorul înte- 
meietor al așezării Piatra Neamţ, numită inițial Piatra 
lui Crăciun — n. N.). Atacul s-a soldat cu pierderea 
funcției de şef al rebelilor, dar acest pas a fost mai 
degrabă o presiune morală din partea regelui, deoa- 
rece alegerea și înlăturarea şefului depindeau, în mod 
esenţial, de poziția întregii (communitas) populații 
valahe. 


După ce s-a înfățișat regelui, Bogdan a conti- 
nuat să pregătească terenul pentru o confruntare ge- 
nerală cu regele şi susținătorii săi. A doua fază a 
luptei a avut loc la sfârșitul anului 1348 sau la 
începutul anului următor. Fostul voievod (cel mai 
mic rang nobiliar maghiar — n. n) de Maramureș a 
adunat familii favorabile lui şi a atacat mai întâi 
centrele adversarilor săi politici. Unul dintre nepoții 
săi, Stefan Jugowicz (Iuga, nepotul lui Bogdan — 
n.n.), a atacat, cu trupele cunoscuta casă a neamului 
Drago-Gyula din Gyulafalva şi a distrus complet 
moşia și toate bunurile acestora” (7). 


Regele Ludovic a ordonat cercetări, care au 
fost făcute de un trimis regal, în următoarele zile. 
Atacul, finalizat cu prăzi mari, s-a petrecut între data 
depunerii plângerii, de către Dragoşizi (15 septem- 


brie 1349) şi procesul regal (21 septembrie), „cel mai 
probabil la începutul sau la mijlocul lunii august”, 
folosul lui Bogdan fiind deplina autoritate asupra 
neamurilor valahe din Maramureş (p. 8), cu excepția 
unora dintre neamurile sale, doi dintre nepoţii săi, 
Ştefan şi loan, fiii lui Iuga, refuzând să-l urmeze în 
Moldova, dar luând în stăpânire Cuhea, cu iertare și 
înputernicire regală în anii 1353-1360. Practic, după 
1349 şi după trecerea maramureşenilor lui Bogdan 
dincolo Carpaţi, unde trupele maghiare ocupaseră un 
contrafort moldovean, răzmeriţele valahe în Mara- 
mureş încetează definitiv. Deci, „istoricii situează 
originile Moldovei în perioada 1342-1360”, atunci 
când „acţiunea lui Bogdan a căpătat notorietate nu 
prin regruparea unui număr mare de oameni, ci prin 
nerecunoaşterea autorităţii maghiare”, deşi „în litera- 
tura politică română, mai ales în lucrările lui Bogdan 
şi Hurmuzaki, existența unei Moldove independente 
începe în anii 1359-1360” (p. 8), iar „la baza acestui 
calcul se află actul regelui Ludovic din 1360, care 
atinge şi momente politice de la granița Maramueş- 
Moldova. Diploma se referă la acordarea mai multor 
sate lui Drag, moștenitorul Gyulafalvei, pentru ser- 
viciile prestate Coroanei în timpul tulburărilor din 
Moldova”. „Pentru a afla despre natura şi amploarea 
evenimentelor moldoveneşti din acea perioadă, ar 
trebui să ne referim şi la sursele poloneze, care le 
prezintă într-o lumină mai înțeleasă. Dlugosz a scris, 
în istoria noastră, ştiri despre expediţia cavalerilor 
polonezi în Moldova, în 1359. Continuă, spunând că, 
la vremea aceea, voievodul Ştefan, izgonit din Mol- 
dova de fratele său mai mic, Petru, a venit la curtea 
regelui Cazimir şi 1-a cerut regelui ajutor pentru 


recâştigarea tronului, promițând că va întoarce ţara 
sub protecţia şi autoritatea poloneză. Expediția a avut 
succes, dar s-a încheiat cu eşec, deoarece cavalerii au 
fost ținți în ambuscadă, iar unii dintre ei au căzut pe 
câmpul de luptă, în timp ce alţii au fost luați pri- 
zonieri. Printre prizonieri, a fost unul dintre strămoşii 
familiei Olesnicki, cu care Dtugosz a fost în relații 
apropiate. Intriga poveştii a fost, fără îndoială, ex- 
trasă din tradiția vie a familiei. Trebuie adăugat că 
cercetările istorice mai recente acceptă expediția ca 
un fapt dovedit” (p. 9). 


„Comparând informaţiile lui Diugosz cu con- 
ținutul documentului din 1360, ajungem la concluzia 
că ambele menţiuni se referă la unul și acelaşi eve- 
niment. Descrierea amplă a istoricului nostru ne per- 
mite să înţelegem relațiile interne ale Moldovei, după 
moartea primului voievod, cel mai probabil Bogdan, 
pe care îl numeşte Ștefan. În lupta pentru tron, Petru 
a câştigat avantaj datorită sprijinului „Hungarorum 
provincialum”; acest termen trebuie înțeles ca vlahii 
vecini, deoarece puţinele aşezări maghiare de la 
granițele de răsărit nu au avut o influență semnifi- 
cativă asupra mersului evenimentelor. Intervenţia lui 
Drag, care a convins mulțimile şovăitoare de lângă 
Petru, a decis asupra influenţei maghiare în Moldova. 
Restabilirea suveranităţii, care s-a pierdut, cu câţiva 
ani în urmă, a corespuns „restaurării” pământului 
moldovenesc („in restauracione terrae nostrae Mol- 
davanae”). Prin urmare, actul din 1360 este o măr- 
turie a primelor lupte, mai târziu frecvente şi de 
obicei cumplite pentru influență” (p. 10). 


Bogdan 1 Întemeieturul, imaginat de Kogălniceanu 


„Deşi revolta moldovenească a fost opera 
unei mari părți a vlahilor marmureșeni, ea nu a pro- 
vocat schimbări majore în fizionomia așezărilor de 
pe Tisa Superioară. După plecarea adepților lui Bog- 
dan dincolo de Carpaţi, observăm şi acum predomi- 
narea acestui element românesc atât în partea de sud- 
est, unde a format masa cea mai compactă și uni- 
formă, cât şi în părțile de nord şi nord-vest ale văii. 
Familiile valahe loiale regelui au crescut în bogăţie 
şi importanţă în timpul tulburărilor; printre altele, 


centrul Gyulafalva era proeminent, moștenind alter- 
nativ numele Gyula şi Drag, iar Jan Jugowicz (luga), 
moștenitorul titlului și moșiilor unchiului său, s-a 
remarcat. Curând, la orizontul Maramureşului a apă- 
rut o altă familie, remarcată în lupta împotriva lui 
Bogdan, care a eclipsat, în scurt timp, cuiburile cetă- 
ţii cu splendoarea şi importanţa ei. Această familie a 
condus Moldova în numele Ungariei până la lovitura 
politică. În literatura istorică se numește „Dragsw- 
Sasw” (Sas, fiul lui Dragoş)”. 


Până la sfârşitul secolului al XV, în Maramu- 
reşul dominat de disputa supremaţiei între neamurile 
voievozilor Dragoş şi Bogdan, teritoriile şi obştile 
valahe treceau, încet, în mâinile urmaşilor lui Dra- 
go0ş. Trebuie presizat că „voievod” însemna, în Tran- 
silvania, inclusiv în Maramureş, cel mai mic rang 
nobiliar maghiar, acordat căpeteniei câtorva sate; 
sensul diferă de cel din Moldova, unde au fost pre- 
luate semnificaţiile bizantine ale titlului de voievod. 
Şi totuşi, în ciuda puţinătăţii surselor oficiale, actul 
regal din 1365, coroborat celui din 1360, schiţează 
destul de clar un tablou al frământărilor politice de 
atunci. 


Se ştie că la descălecatul lui Bogdan voievod 
în Moldova, marca aceasta de dincolo de Carpaţi se 
afla în stăpânirea voievodului Sas. „La acea vreme, 
moşia sa includea fii, rude, socri şi numeroşi ser- 
vitori, care alcătuiau un centru familial semnificativ 
şi bine dotat. Deoarece atacul a fost îndreptat în 
primul rând împotriva reprezentantului autorităților 
maghiare, pe care Bogdan îl ura, familia a fost apăra- 


tă sub conducerea fiului lui Sas, Balc. După multe 
atacuri din partea atacatorilor, mai puternici numeric, 
rândurile apărătorilor s-au rărit şi, în cele din urmă, 
aceştia au cedat. Multe dintre rudele și membrii 
neamului lui Sas au rămas pe câmpul de luptă, iar el 
însuși a fost luat prizonier; numai Balc, acoperit de 
răni, a supravieţuit şi, spărgând încercuirea, a scăpat 
în Ungaria. Întinsele moşii ale neamului lui Sas au 
căzut în stăpânirea lui Bogdan. Drept recunoaştere a 
meritelor considerabile ale familiei lui Sas, în special 
ale lui Balc însuși, regele maghiar i-a i-a întărit satele 
Jood, Kis Bocsko, Fels6 Visso, Moisciu, Borsa şi 
Fels6 Szeliste (Super Sieliszeze), în prezenţa fraților 
săi vitregi, Drag, Dragomir şi Ştefan” (pp. 11, 12). 


Practic, prin actul regal din 1365, familia ur- 
maşilor lui Dragoş-Sas intră în istorie, cu o genea- 
logie incertă, în care „primul fondator neîndoielnic 
este Sas, iar alături de el sunt fii: Balk, Drag, Dra- 
gomir, dintr-o căsătorie, iar Ştefan din alta” (p. 12). 
O expresie din textul actului regal, „fratrum proxi- 
morum”, deci „fraţi vitregi”, sugerează mai multe 
căsătorii ale lui Dragoş, dacă nu cumva expresia este 
consecința dreptul senioral al primei nopţi, care se 
practica în toată Europa, ba şi în Moldova de mai 
târziu, în care Bogdan-Vlad, fiul legitim al lui Ştefan 
cel Mare, era „fratrum proximorum” cu Petru Rareş, 
făcut cu o hangiţă de prin Hârlău. 


„Potrivit cronicilor valahe, dintre care cele 
mai vechi au fost scrise abia la începutul secolului al 
XVI-lea, tatăl lui Sas a fost Dragoş, întemeietorul 
statului moldovenesc. 

Fig. 6. Reliefuri selgiukide cu cap de taur din faţă: | — Diyarbakur, moscheea mare, sec. XII 
(după J.P. Roux, Syria, 57, 1980, p. 309, fig. 4). 2 — Gardakhan, Denizii, anul 1230 
(după G. Oney. Belleten. 34. 1970. 133, fig. 28) 


EI a fost primul care a traversat Carpaţii, în 
urmărirea bourului (în realitate, comitele secuilor, 
Andrei Lackffy, care îl avea printre căpetenii şi pe 
Dragoş, pornise pe urmele tătarilor mârzacului cu trei 
tuiuri de la Orheiul Vechi, numit pe atunci Şehr al- 
Cedid, Kutlu-Buga, adică Bourul Norocos, al căror 
herb era taurul, văzut din lateral, conduşi de cum- 
natul lui Kutlu-Buga, Atlamâş, mârzacul tătarilor 
dobrogeni şi soţul lui Mury, care avea să fie prins şi 
spânzurat, deci supus unei morţi ruşinoase; Bourul 
Norocos, însoţit de fratele lui de vitejie, Bogdan, care 
va avea ca herb semnul zodiacal islamic pentru Taur, 
deci Bourul văzut din față, tocmai luptau cu litua- 
nienii, la Sylnie Cody; inelul-pecete cu bourul şi cu 
inscripția în arabă „Alah”, dovadă a provenienţei, a 
fost aflat de arheologi în mormântul de la Bogdania 
din Rădăuţi — n. n.), iar pe locul în care animalul a 
fost ucis, a întemeiat o aşezare (Boureni sau Boura, 

lângă Gura Humorului — n. n.), pentru nou-veniţii 
maramureşeni. Cronicarii români plasează acest eve- 
niment între anii 1351-1359, în timp ce domnia lui 
Dragoş a durat 2 ani, a lui Sas 4 ani, iar a lui Bogdan 
alți 4 ani... 


Cercetările istorice mai recente acceptă și 
existența lui Dragoş. Legăturile lui de familie, sta- 
bilite ulterior, totuşi iau direcții destul de puţin pro- 
babile, aşa că le vom aminti în termeni generali; 
istoricul maghiar Petrovay merge cel mai departe în 
speculaţiile sale, pentru că creează o complicată di- 
nastie de voievozi și plasează în ea toate persona- 
lităţile marcante ale lumii valahe. Dragoş este trecut 
acolo ca rudă cu Basarab şi frate cu Mikula, din care 
descendea Bogdan (Micula sau Mic Crai venise în 
Moldova înainte de Bogdan, stabilindu-se în nordul 
Câmpului lui Dragoş, formaţiune prestatală, care 
începea de prin părțile Bacăului şi se sfârşea pe malul 
drept al apei Moldovei — n. n.). Iorga şi Mihâlyi văd 
conexiuni similare, deși mai puţin specifice. În lu- 
crarea istoricului polonez Al. Czotowski, despre 
începuturile Moldovei, strămoșul Sas a fost iden- 
tificat cu fondatorul unei familii separate din Gyula- 
falva, care nu avea nici o legătură cu voievodul Dra- 


goş” (pp. 12, 13). 


Istoriografia română l-a presupus pe Sas 
drept fiul lui Dragoş, datorită unei susţineri a lui 
Mihalyi privitoare la faptul că „familiile româneşti 
au adoptat principiul moştenirii anumitor nume, iar 
din moment ce vedem numele Drag printre urmaşii 

lui Sas, avem dovezi în favoarea acestei ipoteze” (p. 
13). 


Şi totuşi, cele mai credibile mărturii vechi, au 
fost descoperite de istoricul Wagner” în arhiva mă- 
năstirii Lelesz, de pe Tisa, mănăstire menţionată 
drept „Locus credibilis”, datorită numeroaselor docu- 
mente păstrate, despre urmaşii voievodului maramu- 
reşean Sas. 


Într-un înscris regal din 1373, urmaşii lui Sas, 
„magistri” şi viitorii sfetnici regali Balc, Drag şi 
Ioan, dar nu şi Dragomir şi Ştefan, primesc încă patru 
aşezări, Bocsko, Fejeregyhaza, Taraczkoz şi Bus- 
tyahaza, iar presupunerile istoricilor deduc, din con- 
textul acestei moşteniri, că Sas ar fi murit între anii 
1365-1373, cel mai probabil în anul 1373, când titlul 
de „comes” (comite), deci de cel mai înalt oficial re- 
gal, îi este acordat lui Balc, puterea fiind împărțită, 
din anul următor, 1378, împreună cu fratele său vi- 
treg Drag, amândoi fiind menţionaţi drept „jupâni ai 
Maramureşului şi Satmarului”. Un alt document, din 
1384, menţionează întărirea vechilor privilegii de 
către Maria, fiica regelui Ludovic, care invocă „me- 
ritele lui Drag şi ale lui loan în expediția rusă. 
Potrivit reginei, ambii fraţi au dat dovadă de un curaj 
extraordinar şi de o mare prudență în luptele împo- 
triva lituanienilor. În timpul unor bătălii, au luat pri- 
zonier pe căpitanul oştilor lui Prezkoy, au capturat 


3 Collectanea genealogico-historica illustrium Hungariae 
familiarum, quae jam interciderunt, Decades I-IV. Posonii, 
Pestini et Lipsiae 1802. Historja Dragfi de Belthek, dec. III, s. 
24-32. 

stindardul lituanian, și au luat o pradă abundentă 
inamicului. Drag s-a întors acasă cu multe cicatrici 
pe faţă”. În anul 1387, „Ivan, supranumit Olachus, a 
fost recompensat de regele Sigismund de Luxemburg 
cu moşiile Iza şi Also Apsa, în Maramureş. Potrivit 
documentului, Ivan el este fiul unui anume Dragomir 
şi al surorii vitrege a lui Balec și Drag... Tatăl lui 
Ivan, Dragomir, a avut şi un alt fiu, Tatomir, care a 
căzut lângă Belz, în 1377” (p. 15), Dragomir fiind 
răpus „în timpul asediului de la Bodonium (Vidin), 
pe Dunăre, în 1365” (p. 16). 


Dragomir şi cu neamurile lui au întemeiat sa- 
tul maramureşean Dragomireşti, aproape de Cuhea, 
Vişeu şi Moisei, din spiţa lui trăgându-se şi o puz- 
derie de săteni de pe acele locuri din zilele noastre. 


Înainte de a păşi mai departe, pe urma mărtu- 
riilor polono-maghiare, este obligatoriu un scurt 
popas pe teritoriul legendelor valahe, acolo unde încă 
mai stăpânea Zeița Vetrei sau Mama Terra, pe care 
„tradiţia” o numise Uţa, ea fiind încă spiritul locului, 
care-şi avea chilia în Oloveţ (Volovăţ). 


În 1334, Dragoş voievod şi oștenii lui, venind 
din Maramureş, ajunseseră la un plai, pe care se şi 
află rădăcinile legendei sale, relatată în mai multe 
variante. „Şi plaiul, despre care ni-e vorba, avea, la 
intrarea sa în munţii Bucovinei, două braţe: unul care 
începea la orăşelul Solca şi se urca, în sus, la Pietrele 
Muierilor, şi da în Sihliţă, de unde da în Târşiciori şi, 
apoi, ieşea în Poiana Mărului; iar celălalt braţ se 
începea de la satul Marginea, trecea, în sus, pe pârâul 

Şoarecului, până spre Pietrele Muierilor, da în Târ- 
şiciori şi, de aicea, ieşea, ca şi cel dintâi, în Poiana 
Mărului. 


Din Poiana Mărului cobora în Craci, unde se 
întâlneşte Pârâul Poienii Mărului cu al Smidova- 
ticului. De aicea, a apucat în jos, pe apa Dragoşei, a 
mers până în Zăvoaiele din Mijloc şi-a ieşit în Câm- 
pul Dragoşei, iar de aicea a apucat, mai departe, pe 
Câmpul Dragoşei, alături cu Dragoşa, până cam spre 
revărsarea Dragoşei în Moldoviţa. 


De la Gura Dragoşei, a făcut în sus, pe malul 
stâng al Moldoviței, până pe locul unde se află satul 
de azi Vatra Moldoviței. De aicea, ieşea la oraşul de 
azi Câmpulung, de unde ducea, apoi, pe la Piatra 
Străjii, până ce da pe locul unde se află satul Pojorâta. 
De la Pojorâta, începând în sus, ducea, apoi, mai 
departe, tot cam peste vârful munţilor, adică până la 
Piatra Sterpariului, nu departe de satul de astăzi Cio- 
căneşti. 


De aicea, se desfăcea, iarăşi, în două braţe, un 
braţ, de la Ciocăneşti, trecând apa Bistriţei, apuca 
muntele Suhard şi, de aicea, ducea tot pe Suhard, 
până aproape de Poiana Coşnei, nu departe de satul 
Coşna, apoi pe muntele Cucureasa, de unde scobora 
spre Rogna Nouă, în Ardeal, iar altul, de la Piatra 
Sterpariului, în dreapta, peste alte culmi de munți, 


ducea în Maramureş"... „Ajungând la Gura Drago- 


+ MARIAN, SIMION FLOREA, Plaiul Tătarilor, în Tradiţii 
poporane române din Bucovina, Imprimeria Statului, 
Bucureşti, 1895, pp. 236, 237 

şinului, apucară, pe malul Suceviţei, în jos, şi nu 
steteră mai mult locului, până nu ajunseră în mar- 
ginea despre răsărit a munţilor, adică pe locul unde 
se află, în timpul de faţă, satul Marginea. Aice, ste- 
teră iarăşi locului şi poposiră”5. 


Traseul bucovinean al campaniei lui Dragoş 
voievod, descris de legendă, mărturiseşte că „Dragoş 
Vodă şi tovarăşii săi, vrând-nevrând, cutreierară, mai 
multe zile de-a rândul, cei mai înalți munţi dinspre 
Maramureş, precum Bratila, Fluturica, ledul, Țapul, 
Lucina, Tătarca, Opcioara, Dârmoxa, Dadul, Mănă- 
ila, Lefele, Senatorii, Orata, Botoşul Mare, Botuşul 
Mic („botuş” înseamnă locul în care se pasc oile 
„botee”, adică sterpe, „botuşanii fiind păstorii tur- 
melor de cârlani şi oi sterpe — n.n.), Runcul şi 
Runculeţul”, întâlnind un „Săhastru cucernic, care 
ieşi din desişul unei păduri” de pe Obcina Mestecă- 
nişului. 


„Ajungând la Gura Boului, care trece alături 
cu munţii Senatoriul şi cu Runcul Boului şi se varsă 
în Moldoviţa, trecură în iastalaltă parte şi apucară, 
apoi, pe ţărmul stâng al Moldoviței, în Jos, şi merseră 
până la Gura Dragoşei, care curge din munții dinspre 
răsărit şi se revarsă, în dreptul muntelui Scăuelele, 
asemenea în Moldoviţa. Aice, văzând ei că, dacă s-ar 
duce mai departe, la vale, ar merge mai mult spre 
amiazi şi nu, după cum le-a fost spus Sihastrul, spre 
răsărit, stătură locului, se odihniră puţin şi, apoi, după 


5 Marian, Simeon Florea, Dragoş Vodă, în Tradiţii poporane 
din Bucovina, Bucureşti, Imprimeria Statului, 1895, p. 40 şi 
urm. 

ce dete locului acestuia numele de Popasul lui Dra- 
go0ş, apucară pe pârâul la care au fost ajuns, în sus, şi, 
în mai puţin de trei pătrări de oră, ajunseră într-o 
câmpie largă şi frumoasă”, unde au făcut o întăritură 
de lemn, pietre şi pământ („lagăr”, cum zice Simion 
Florea Marian), numind locul Câmpul lui Dragoş 
(locurile din vecinătate, cercetate de Dragoş: Macri- 
şul, Bâtca Macrişului, Bobeica Frumosului, Runcul 
Frumosului, Smidovaticul, Fusa, Lupoaia, Cucu- 
reasa şi Arşiţa Tanului, cu precizarea că „bâtcă” 
înseamnă deal rotund, „runc” — deal despădurit, iar 
„smidă” — deal despădurit, dar copleşit de târşuri de 
brad). 


„A doua zi, apucară pe apa Moldoviței, în 
sus, şi, trecând pe locul unde astăzi se află Vatra 
Moldoviței (...) merseră până aproape de obârşia 
Moldoviței, adică până nu departe de Argel, şi 
cercetară dealurile, munţii şi văile care se-ntind de-a 
dreapta şi de-a stânga acestui râu, precum lonul, Cio- 
canul, Dămăcuşa, Valcanul, Bouleţul, Măgura, Stri- 
goiul, Pietrosul, Făgețelu... 


A treia zi apucară, pe apa Moldoviței, la vale, 
merse până pe locul unde se află, astăzi, satul Fru- 
mosul şi începură a cutreiera dealurile şi munţii de 
prin împrejurimea acestuia, până spre Poiana Măru- 
lui, precum Arşicioara, Hâga, Arsura, Comarnicul, 
Rotunda, Dealul Bradului şi Dealul Mărului”. 


Pe Bobeica, Dragoş avea să întâlnească un 
ceambul tătăresc („bourul” legendar şi se va vedea, 
la momentul potrivit, de ce descifrăm în bour un corp 

de oaste tătăresc), pe care îl urmăreşte prin munţi, 
până aproape de Gura Humorului de astăzi, bătălia 
victorioasă dându-se pe câmpul larg al apei Humo- 
rului, pe locul care avea să se numească Bouri sau 
Boura, astăzi cartier nordic al oraşului Gura Humo- 
rului. 


După victoria împotriva tătarilor lui Kutlu- 
Buga (Bourul Norocos), conduşi în luptă de mâr- 
zacul dobrogean Atlamâş, care avea să fie ucis în 
luptă, Dragoş Vodă a revenit, pe Dragoşa, la Poiana 
Mărului. 


„De aice, cârmind spre miezul-nopţii, se du- 
seră mai departe, până ce se apropiară de munţii de 
pe malul drept al Suceviţei (care, pe atunci, după cum 
se va vedea, se numea Voloh-văţul, adică Românul). 


Aice, dând iarăşi de-un pârâu, care se revarsă 
în Suceviţa şi fiind foarte obosiţi de drum, se opriră 
într-o prelucă de pe malul acestui pârâu, se odihniră 
puţin şi, după aceea, porniră, iarăşi, mai departe, la 
vale, pe pârâul acesta, care, de când a poposit Dragoş 
şi cu oamenii săi lângă dânsul, s-a numit şi se mai 
numeşte încă şi astăzi Dragoşinul, iar muntele, pe 
lângă care curge acest pârâu, Piciorul şi Dealul Dra- 
goşinului. 


Ajungând la Gura Dragoşinului, apucară pe 
malul Suceviţei, în Jos, şi nu steteră mai mult locului, 
până nu ajunseră la marginea dinspre răsărit a 
munţilor, adică pe locul unde se află, în timpul de 
faţă, satul Marginea. 

Aici steteră iarăşi locului şi poposiră”6. 


Apoi, „s-a pornit la iscoadă, nu ajunse depar- 
te şi dete de-o prelucă, răsfăţată şi împrejurată de tot 
felul de pomi. lar în mijlocul prelucei aceleia erau 
nişte pietre frumoase, cu tot felul de scrisori şi împes- 
trituri pe dânsele, şi-ntre pietrele acelea se afla o 
colibioară. 


Căpitanul nostru, cum zări colibioara, se şi 
apropie de dânsa şi intră înăuntru, ca să vadă de este 
cineva întrînsa ori e părăsită şi deşartă. Şi cum intră 
înăuntru, dete de-o bătrână, care sta înaintea icoanei 
Maicii Domnului şi se ruga. Uimit de ceea ce văzuse, 
se opri, deodată, locului, neştiind ce să înceapă: să 
înainteze mai aproape şi să vorbească cu dânsa ori să 
aştepte până-şi va sfârşi rugăciunea. 


Dară bătrâna, cum simţi că a intrat cineva la 
dânsa, de-a una îşi întoarse capul, ca să vadă cine-i, 
şi, cum dete cu ochii de dânsul, se şi ridică în picioare 
Şi, întorcându-se cu faţa către el, începu a spune, cu 
de-a măruntul: cine şi de unde este el, cu cine şi cum 
a venit până acolo şi că ea îi aşteaptă, acum, de mult 
să vie. lară după ce-i spuse toate acestea, îl rugă ca s- 
o ducă îndată la Dragoş. 


Căpitanul, mirându-se de celea ce le văzu şi 
auzi, crezu, la început, că se află înaintea unei vedenii 
şi, de aceea, nici nu mai cuteză a o întreba de unde 


$ Marian, Simeon Florea, Dragoş Vodă, în Tradiţii poporane 
din Bucovina, Bucureşti, Imprimeria Statului, 1895, p. 40 şi 
urm. 

vine ea acolo, cine este şi cum se cheamă, ci o duse, 
îndată, la Dragoş. 


Dragoş Vodă, cum o văzu, se miră şi el ca şi 
căpitanul ce-o aduse de unde a răsărit, deodată, feme- 
ia aceasta. Apoi o întrebă cum se cheamă, cine este 
şi de unde vine, să locuiască în acele locuri singura- 
tce. 


— Numele meu e Uţa!, răspunse bătrâna. Sunt 
născută în munţii Bradului şi-s fecioară de când 
trăiesc. Părinţii mei au fost boieri de neam, dar răută- 
țile şi nestatorniciile timpului m-au făcut să părăsesc 
lumea încă din tinereţe şi să trăiesc aice singură, în 
rugăciuni, că doară s-a îndura bunul Dumnezeu şi ne- 
a mântui de liftele cele spurcate şi rele. Pe tine, 
Doamne, te ştiu cine eşti; ştiu de ce ţi-ai părăsit ţara 
şi moşia strămoşească şi de-aceea vin, acuma, să-ţi 
spun, în numele Domnului ce m-a trimis, că te aş- 
teaptă mare mărire. În scurtă vreme, ai să ajungi 
Domn şi stăpânitor peste întreaga ţară în care ai intrat 
şi neamul tău are să fie mare şi vestit, şi numele lui 
nu se va şterge niciodată, cât timp va mai fi urmă de 
creştin în ţara noastră. Deci, locul pe care ţi-ai pus 
piciorul, când ai ieşit din ţara părintească, să nu-l mai 
părăseşti, ci să-l cuprinzi şi să-l stăpâneşti, că nime 
n-are să ţi se poată pune împotrivă! 


Şi cum rosti bătrâna cuvintele acestea, un nor 
negru, cu fulgere şi tunete, o cuprinse şi, cât ai clipi 
din ochi, se făcu nevăzută şi, de-atunci, încoace, 
nime nu i-a mai dat de urmă, nime n-a mai văzut-o, 

măcar că Dragoş Vodă puse oameni anume ca s-o 
caute în toate părțile. 


Şi era femeia aceea în vârstă cam de o sută de 
ani, la faţă cam slută şi urâtă, la privire însă blândă, 
şi cine-a văzut-o 1 se părea că vede o minune înaintea 
sa. 


Şi mai stând Dragoş Vodă, cât timp va mai fi 
stat (Grigore Ureche susţine, în baza erorilor croni- 
carilor poloni, că domnia lui Dragoş ar fi început nu 
în 1335, ci în „leatul 6867 (1359), când au stătut 
domn Dragoş vodă... au domnit doi ani, apoi au 
murit” — n.n.), după întâlnirea şi vorbirea ce-a avut-o 
cu bătrâna Uţa, pe locul unde şi-a fost aşezat el 
lagărul din urmă, cercetând toată ţara în care a intrat 
în lungiş şi-n curmeziş. lară după ce s-a încredinţat 
că e mai mult deşartă decât împoporată, dar foarte 
întinsă, frumoasă şi mănoasă fiind, pe lângă aceasta 
încă şi împănată cu tot felul de păduri şi codri, 
dumbrăvi şi rediuri, şi adăpată cu o mulţime de râuri 
şi pâraie cu apă limpede ca lacrima şi pline cu tot 
felul de peşti, s-a hotărât ca să se pue luntre şi punte 
s-o cuprindă toată, şi-apoi să se facă el Domnitor şi 
stăpânitor peste dânsa. Dar fiindcă el a fost venit, de 
astă dată, numai ca s-o iscodească şi avea numai 
foarte puţini oameni cu dânsul, de-aceea, ca să aibă 
cu cine o cuprinde şi stăpâni, cum a iscodit-o de- 
ajuns, s-a întors îndărăpt în ţara sa, în Maramureş, şi 
a prins a îndemna pre supuşii săi şi pre alți Români 
ca să vie şi ei cu dânsul. 

Şi nu mult după aceasta, iată că s-au şi ridicat 
mai mulți boieri şi popor de rând şi s-au pornit cu 
toţii şi au venit ca să se aşeze de istalaltă parte de 
munți, în ţara cea nouă, adică în Moldova, căci aşa s- 
a numit ţara aceasta după ce a cuprins-o Dragoş. 


Şi de astă dată Dragoş Vodă şi cei ce au venit 
cu dânsul nu porniră de-acasă în chip de vânătoare, 
ca-ntâia oară, ci ei luară şi toată averea lor cu dânşii 
şi ţinură calea drept spre locul unde a stătut Dragoş 
Vodă de vorbă cu Uţa. 


Şi după ce au sosit şi au descălicat pe locul 
acela, a pus Dragoş Vodă să facă o întăritură pe 
dânsul, adică o cetăţuie, ca, la timp de rebele, de 
mare cumpănă şi nevoie, să aibă unde a se retrage şi 
de unde a se apăra împotriva duşmanilor. 


Şi-au făcut o întăritură cu cinci şanţuri, din 
sus de satul de astăzi Volovăţ, şi anume sub poalele 
dealului Arşiţa (deci, înspre Marginea — n.n.). Şi 
întăritura aceea, ale cărei urme de ziduri se mai pot 
vedea încă şi astăzi, s-a numit Fortăreţ”. 


Există, în legendă, un amestec de fapte ale lui 
Dragoş şi ale lui Bogdan, Bogdan Cuhea fiind, în 
fond, descălecătorul real, dar asimilat de mitul lui 
Dragoş din Bedeu. Chiar şi cronicarul Grigore Ure- 
che preia această legendă, înveşnicind-o („şi noi 
aflăm că Moldova s-au discălicat mai pe urmă... de 
păstorii nemeriți, că umblând păstorii de la Ardeal, 
ce să chiamă Maramoroş, în munţi, cu dobitoacile, au 
dat de o hiară, ce să chiamă buor, şi, după multă 

goană ce o au gonit-o prin munţi cu dulăi, o au scos 
la şesul apei Moldovei. Acolea fiind şi hiara obosită, 
au ucis-o, la locul unde să chiamă acum Buorenii, 
daca s-au discălicat sat. Şi hierul ţării sau pecetea cap 
de buor să însemnează. Şi căţeaoa cu care au gonit 
fiara aceia au crăpat, pre care o au chiemat-o Molda, 
iară apei de pre numele căţelii Moldii i-au zis Molda, 
sau cumu-i zic unii, Moldova. Ajijdirea şi ţării, dipre 
numele apei i-au pus numele Moldova”), legenda 
cunoscută, deci, reprezintă un mit ulterior lui Grigore 
Ureche, care a scris despre vremurile vechi nu în 
baza unei tradiţii orale moldoveneşti, ci sugestio- 
nându-se, pe fond mitologic valah, cu unele infor- 
maţii aproximative, preluate din cronici polone. 


În realitate, Moldova are un singur Descă- 
lecat, cel din 1359-1365 (1349-1365, după alte surse 
şi, în special, după cele germane), săvârşit de Bog- 
dan, voievodul maramureşean din Cuhea, Ieud, Boci- 
coel, cele două Vişeie, Moisei, Borşa şi cele două 
Selişte, sate care, în 2 februarie 1365, aveau să fie 
confiscate, de Ludovic al Ungariei, „de la voievodul 
Bogdan şi fiii săi, necredincioşi înveteraţi ai noştri, 
pentru blestemata lor vină de necredinţă... care... 
plecând pe ascuns din zisul nostru regat al Ungariei 
în suspomenita noastră ţară moldovenească, uneltesc 


să o păstreze spre paguba noastră””. 


Bogdan, frate de vitejie cu Kutlu Buga (Bou- 
rul Norocos), avea să îi izgonească pe unguri peste 
munţi, cu sprijinul Hanului Hoardei de Aur, care a 
numit noua ţară Bogdania, nume păstrat, peste 


7 AŞSP a RSR, Documenta Romaniae Historica, |, pag. 89 

vremuri, în toate documentele islamice, încredin- 
țându-i, printr-un inel, descoperit în necropola de la 
Rădăuţi, şi pecetea cu semnul zodiacal islamic pentru 
„Stâlpul Bourului”, precum şi cu numele lui Alah, 
scris în arabă, şi asta din pricină că el, hanul, avea ca 
însemn heraldic bourul văzut din lateral (cum se 
poate vedea pe monedele de cupru, bătute de el la 
Orheiul Nou sau Şehr al-cedid), stema Bogdaniei 
aflându-se cioplită, în secolul al XII-lea, ca relief 
selgiucid pe moscheea de la Diyarbakir* şi, din anul 
1230, pe moscheea de la Cardakhan, Denizli”. 


Cât despre toponimul Moldova, el are o ră- 
dăcină celtică („„mulda” înseamnă „vale însorită”; în 
1290, deci cu peste 50 de ani înainte de povestea lui 
Dragoş, cancelaria polonă înregistra pe un Alexandru 
Moldaowicz, deci Moloveanul, care îşi dorea, pentru 
„câmpul” lui din Moldova, statutul de vasal al regelui 
polonez), multe dintre toponimele noastre având ace- 
eaşi provenienţă (Cerna şi toate variantele vin de la 
Cernunos, de la Cerul Îndepărtat, cel întunecat, din 
care „cerne” zăpada, simbolul lui mitic şi, parțial 
idolatru, fiind Capricornul, cu datina Cerbului, deci 
a morţii şi a învierii Timpului). 


Încă din primele pagini ale studiului său 
istorico-genealogic, bazat pe o amplă documentare, 
istoricul polonez Ludwig Wyrostek! susţinea că, „la 


3 ROUX, J. P., Syria, Paris, 1980, pag. 309, fig. 4 

” ONEY, G., Belleten, 1970, pag. 133, fig. 28 

10 Wyrostek, Ludwig, Rd Dragâw-Sasow / Na Wegrzech i 
Rusi Halickiej (Casa Sas, fiul lui Dragoş, în Ungaria şi în 
Haliciul Ruteniei), Krakow 1932 

sfârșitul secolului al XIII-lea”, începea, în Maramu- 
reş, colonizarea cu valahi (wotosi) „un epilog tardiv 
al acestui fenomen istoric” (p. 3), menţionat, pentru 
prima dată, dar fără amănunte, în 1299, când se dis- 
putau, în Transilvania, jurisdicţiile bisericeşti, „care 
avea să determine atât grija pentru sufletele credin- 
cioşilor, cât şi creşterea veniturilor bisericeşti”, în 
condiţiile în care „coloniştii valahi aparţineau Bise- 
ricii Occidentale”. Informaţia aceasta îşi are im- 
portanţa ei, pentru că face trimitere, indirect, la 
teritoriul de unde ar fi putut veni aceşti colonişti. 


În tradiţia” (legenda) lui Dragoş voievod, pe 
care Ludwig Wyrostek o cunoştea foarte bine, se 
vorbeşte de un Iaţcu, de peste munţi, de la Voitin, 
venit acolo din sudul Poloniei, pe care Dragoş îl 
trimite să aducă de acolo cât mai mulţi oameni. Dacă 
luăm în calcul şi documentele bizantine, care 
vorbeau, cu peste un secol în urmă, despre numeroşii 
valahi care trăiau în sudul Poloniei, ne putem 
autosugestiona asupra unei colonizări a Maramure- 
şului cu populaţii româneşti de acolo sau dintr-un 
spaţiu european mult mai larg, pe care îl delimitează 
nişte misterioase cruci de piatră, de formă huma- 
noidă, care induc sugestia unei religii precreştine 
dominată de cultul menhirului (piatra căzută din cer), 
pietre care, prin anii 1980, aveau să provoace o apri- 
gă dispută printre istoricii polonezi, care se pozi- 
ționaseră fie de partea teoriei „Cruci misterioase de 
piatră” (Tajemnicze kamienne krzyze) sau teoria 
„femeilor de piatră” (dr. Jerzy Gtosik, prof. Iwan I. 
Artemienko, prof. Maria Miskiewicz), iar alţii de 
partea catolicizantă a teoriei „crucilor de piatră ale 

reconcilierii” (Kamienne krzyze pojednania)!!, pe 
care le-au „numit pietrele „cruci penitenciale” (dl. 
Jozef Milka, M.A. Tadeusz Wr6blewski). Majori- 
tatea cercetătorilor, însă, sunt de părere că pietrele nu 
sunt „cruci penitențiale”, pentru că deşi le seamănă 
ca formă, formă şi mărime, precum cele din Silezia, 
Cehia sau Germania, nu au un detaliu important, și 
anume arma crimei gravată, care este întotdeauna 
vizibilă pe crucile penitenciale. Până acum, nu s-a 
găsit nicio confirmare în sursele scrise că în Podlasie 
ar fi existat o lege care impunea criminalului să 
plaseze o cruce penitenţială de piatră la locul crimei. 
În acelaşi timp, utilizarea termenului „femei de 
piatră” pentru aceste pietre nu este, de asemenea, 
complet exactă. Aceste statui reprezintă în principal 
figuri masculine cu barbă şi mustață şi doar piatra de 
la Woskrzenice poate să semene puţin cu ele. Potrivit 
profesorului Jerzy Gassowski, „femeile de piatră” 
provin din Asia Centrală, de unde au ajuns în nord- 
estul Poloniei prin Caucaz, Ucraina şi țările baltice. 
Le putem vedea, printre altele: lângă Pisz, Kartuzy, 
lângă Ketrzyn sau lângă Koszalin. Se estimează că 
există aproximativ 20 de astfel de figuri de piatră 
descoperite în Polonia. 


Prin urmare, cea mai probabilă ipoteză cu 
privire la crucile de piatră din Podlasie este de ori- 
gine slavă. E posibil să fi fost inițial, așa cum am 
menţionat deja, obiecte de cult în templele păgâne, 
care, după sosirea creştinismului, au fost adaptate de 


1! Wojtucki Daniel; Zobni6w Stanistaw, Kamienne krzyze na 
Slqsku Gornych Luzycach i ziemi klodzkiej (Cruci de piatră în 
Silezia, Lusaţia Superioară şi regiunea Ktodzko) 

misionari în simboluri ale noii credinţe. De-a lungul 
anilor, originile lor au fost uitate, până când s-au 


încorporat în peisajul local şi ne aprind şi astăzi 
12 


imaginația 


5. Jelno, pow. Sarny 


Misterioasele cruci de piatră, despre care „în 
trecut se spunea că erau puse pe morminte, dar 
această informaţie nu este în întregime sigură”!*, au 
un areal european de răspândire foarte bine delimitat, 
care coincide cu teritoriul vechii Dacii (nu doar al 


12 Osobliwosci Potudniowego Podlasia zdjecia: 
Jakub(OvO)Sowa / commons.wikimedia.org / Bialski Klub 
Rowerowy 

'5Falkowski, Jan, Notatki etnograficzne z Polesia (Note 
etnografice din Polesia), în Wiadomosci Ludoznaweze, 
Styczen-Czerwiec 1933, p. 23 

României), care coincide cu arealul valah din afara 
graniţelor convenite ale românismului, incluzând 
teritorii din Polonia, Uncraina, Ungaria, Slovacia şi 
din Germania. Crucile de piatră care „aprind imagi- 
naţia” sunt mici, de până la 40-50 cm înălțime. Am 
fotografiat câteva în cimitirul din Plopenii Sucevei şi 
am văzut că sunt identice celor prezentate, de pildă, 
în buletinul arheologic Wiadomosci Ludoznaweze, în 
1933. 


4. Osnick,pow. Sarny 


Una dintre primele atenţionări asupra miste- 
rioaselor cruci de piatră, care confirmă, în fapt, un 
anumit obicei precreştin de înmormântare într-un 
larg areal european, s-a făcut în anul 1897, atunci 
când M. Eysn publica un material despre crucile de 
piatră din zona Salzburgului!*, text argumentat cu 6 
ilustraţii. 


'4 Eysn, M., Uber alte Steinkreuze und Kreuzsteine in der 
Umgebung Salzburgs, în Zeitschrift fiir Osterreichische 
Volkskunde, Wien und Prag 1897, pp. 65-71 

30, Binsiedl. 81. 


Cruci de piatră din Boemia 


Consideraţiile lui Eysn sunt toate de bun simţ 
şi argumentate şi cu texte anterioare, care mizau 
acest misterioase cruci de granit. „Pe vechile căi de 
circulaţie, şleauri şi drumuri, s-au păstrat cruci din 
piatră brută, monumente ale trecutului. Se găsesc îm- 
prăştiate prin toată ţara, deseori la câţiva paşi de 
drum, una adânc scufundată, cealaltă ruptă şi întinsă 
orizontal în pământ, astfel încât cu greu se poate 


29 


deosebi de pământ ca culoare sau ca contur. Mate- 
rialul a fost furnizat de diferite tipuri de rocă care au 
existat prin apropiere. Cele mai vechi cruci de piatră 
au peste un metru înălțime (la fel ca şi crucea stră- 
străbunicului meu — n. n.), iar cele mai noi ajung la 
puţin de o treime din această înălțime. La cele mai 
vechi, porțiunea înfiptă în pământ se lărgește. Unii 
arată un an sau un Hristos sculptat pe cruce, dar 
puţine au o inscripție, de obicei deteriorată şi şi doar 
foarte rar complet lizibilă; majoritatea nu au nici o 
cheie de interpretare. 


Cruci de piatră din Salzburg 


Dacă întrebaţi despre semnificația ei, în Salz- 
burg vi se va spune că ar putea fi o cruce a morţii, o 
trecere a ciumei sau o trecere a frontierei!”, sau o 
cruce franceză, iar victimele unei bătălii sau un 
„Bercht” sunt îngropate sub ea, în funcție de cruce 
stă în câmp deschis sau pe o poiană, la câmpie sau la 


15 Fr. V. Zillner, Geschichte der Stadt Salzburg, Bd. |, S.n: 
„die Mord- oder Siihnkreuze wurden hăufig als 
Weichbildkreuze angesehen, was sie auch in der That waren, 
da selbe als ein AusfluB stădtischer Gerechtigkeitspflege mit 
dem Burgfrieden im engsten Zusammenhang stunden” 
(„Crucile de crimă sau de ispășire au fost adesea privite ca 
cruci cu imagini blânde, ceea ce, de fapt, erau, deoarece erau 
strâns legate de liniştea castelului, ca rezultat al administrării 
Justiţiei din oraș”). 

munte!€. Numai ocazional se aude prin părţile locului 
că „cineva a fost ucis”, iar unii oameni susţin că au 
văzut puţină lumină la faţa locului, ceea ce, conform 
credinţei populare, ar indica un suflet plecat şi nerăs- 
cumpărat. Fără dovezi documentare, existenţa lor ar 
oferi informaţii insuficiente despre motivul şi scopul 
construcției acestor cruci. 


Cruci de piatră din Maramureş 


Obiceiul ţării, de a păstra memoria celor care 
au murit în accidente prin plăci memoriale din lemn 
sau „marțiale”, nu pe mormintele lor, ci mai degrabă 
în apropierea locului morţii, ne permite să presu- 
punem că aceste cruci ar fi putut fi destinate acestui 
scop. Inscripţiile de pe unele cruci de piatră, din 
vremuri mai vechi şi mai recente, arată şi că acestea 
au fost ridicate pe locul unui accident neprevăzut!” 


16 În multe zone ale Germaniei sunt numite cruci suedeze, dar 
această interpretare populară contrazice faptul că astfel de 
cruci au fost prezente cu secole înainte de apariția suedezilor”, 
H. Waldmann: „Despre zeul Thuringian Stuffo”. / „Pe 
Eichsfelde sunt numite pietre Bonifacius sau Zehnt”, Manual 
de arheologie de artă ecleziastică, de Heinrich Otto, vol. I, p. 
382. / „În Boemia şi Moravia se numesc Cruci Chirilice”, J. 
Havelka, în Sbornik Velehradsky, rocnik I. Brunn, 1880, pp. 
220 - 225. 

17 Acestea sunt: lângă Ebenau, la poalele Strubberg. „pe 
Kohlstatt”, la Siezenheim, într-un gard viu de păducel, lângă 

sau al unei crime!5, atât aici, cât şi în alte locuri. 
Toate au scopul comun de a reaminti celor care trec 
pe acolo să-şi amintească soarta celor plecaţi în sens 
creştin. Trebuie doar să ţineţi cont de faptul că acum, 
în cazul unei crime, o astfel de cruce este ridicată de 
rudele persoanei ucise, în timp ce în trecut făptuitorul 
trebuia să ridice una ca ispășire. 


Cruci de piatră din Apuseni 


Pentru a explica această din urmă utilizare, ar 
trebui să ne întoarcem pe scurt la cele mai vechi 
legiuiri”. Legiuirile vechi, la care se referă autorul ţin 
de legile încredințate de Zeița Vetrei, Histia, lui Zal- 
moxixs, deci de dreptul valah, şi anume de „răscum- 
părarea capului pentru omor” („„omorul simplu era 
tratat ca o chestiune privată a celor implicaţi, în care 
autoritatea publică nu intervenea decât la cererea 
uneia sau a ambelor părţi”!?). Urmează o puzderie de 


Taxham, pe Heuberg, Schwarzberg, Ochsenberg, pe 
Walserberg, lângă Reichenhall, lângă Mariahilf-Kapelle şi 
lângă Tittmanning pe Salzburgerstrasse. 

15 Herm. Kaserer, Zeițschr. f. &sterr. Volkskunde, |, S. 287 
nebst Abb. — Otto Rieder, Todrenbrerter im bairischen Walde 
(Plăci mormântale în pădurea bavareză), Zeitschrift fiir 
Kulturgeschichte, Bd. II, H. 3, S. 132. 

19 Paul Frauenstădt, Blutrache und Todtschlagsiihne im 
deutsch (Răzbunare de sânge şi ispășire pentru crimă la 
germani), Mittelalter. S. 88. 

presupuneri, toate orientate spre ideea de ispăşire. 
Nici o clipă nu se vorbeşte de crucile de piatră din 
cimitire, care nu mai existau, fiind interzise înmor- 
mântări precreştine în spațiul sacralităţii catolice. lar 
întrebarea dacă nu cumva misterioasele cruci de gra- 
nit, de lângă şleauri şi drumuri nu marchează, cumva, 
locul cimitirului unei dispărute aşezări străvechi, nici 
nu se ia în calcul. Practic, statului de mărturie străve- 
che a unui alt tip de înmormântare, unul de sorginte 
preistorică (religia naturală), care se păstrează şi în 
vremuri mai noi, mai ales în nepă-sătorul (toleran- 
tul?) spaţiu de sacralitate ortodox, este subordonat, 
prin contrafacere, pricipiului de bază al instituţiile 
religioase creştine; ispăşirea. 


Cruci de piatră din Germania, pe drumul de la Nabburg la Regensburg 


În Germania, pe drumul de la Nabburg la 
Regensburg, misterioasele cruci de piatră (de granit, 
cum precizează în p. 80) erau semnalate încă din 
1910, Georg Hager, care descoperea cu surprindere, 
în jurul oraşului Nabburg „diverse cruci de piatră, 
unul cu crucifix, unul cu plug, unul cu urcior”, lan- 
sând ideea cruci penitenţiale, deşi erau doar totemice, 
în baza unui anumit herb, idee imediat preluată de 
polonezii de mai târziu, sugerând că „plugul şi ulcio- 
rul sunt probabil indicii ale statutului celor ucişi sau 

răniţi: fermier şi producător de ulcioare”, sugestia 


fiind întărită, dar şi extinsă, prin mărturisirea că a 
„găsit cruci de piatră (probabil mai ales ca cruci de 
ispăşire, uneori şi ca pietre memoriale pentru acci- 
dente) lângă Hohentreswitz, Nabburg, Neusath, 
Pamsendorf şi Pfreimd” (p. 152). 


Cruci de piatră din Plopenii Sucevei 


Un studiu despre crucile de piatră din vestul 
Boemiei, scris de Franz Wilhelm?!, după ce „moti- 
vele reale pentru care au fost ridicate aceste cruci de 
piatră au rămas multă vreme neexplicate şi că şi 
astăzi o mare parte a oamenilor educați nu cunosc 
scopul iniţial al acestora”, iar „pietrele au, de multă 
vreme, aura lor misterioasă, cel puţin printre savanţi, 
şi multor dintre aceste semne nu li s-ar fi dat un 
nume, care ascunde şi încurcă adevăratul motiv al 
construcției lor (cu o legendă care se dezvoltă ca şi 
noi)”. Şi este imperios nevoie ca, odată cu „colec- 
tarea şi înregistrarea sistematică a pietrelor vechi — 


 Hager, Georg, Die Kunstdenkmăler von Oberpfalz & 
Regensburg (Monumentele de artă din Palatinatul Superior şi 
Regensburg), H. 18. Bezirksamt Nabburg, 1910, pp. 61, 62 
”! Wilhelm, Franz, Alte Steinkreuze und Kreuzfteine im 
wefilichen Bohmen, în Mittheilungen der K.K. Central- 
Commission zur Erforschung und Erhaltung der Kunst- und 
Historischen Denkmale, Wien 1901, pp. 98-103 

care sunt încă mai frecvente decât se crede —, comu- 
nicarea completă a unui număr cât mai mare a con- 
tractelor menţionate din diversele zone ale impe- 
riului, pentru că, odată cu cunoaşterea acestora, 
cercul legendelor şi miturilor despre pietrele noastre 
se prăbuşeşte imediat în neant, iar originea reală a 
construcției lor devine clară pentru toată lumea”. 
Cercetând arhivele oraşelor boeme (cehe), în care 
sunt menționate câteva crime, „ispăşite” şi prin cons- 
truirea de cruci de piatră, şi inventariind „peste trei 
sute de cruci de piatră pietre în vestul Boemiei”, unde 
„Nici o piatră nu se aseamănă cu alta, nici ca formă, 
nici ca mărime”, deci, de la epocă la epocă, au alte 
motivații, deşi conservă un stil european precreştin 
de înmormântare, în ciuda faptului că pietrele simi- 
lare din nordul Africii (Cartagina) şi cele din Asia 
(sumeriene), sugerează influenţe, reale în măsura în 
care civilizaţia boreală, cunoscută şi sub numele de 
pelasgă, migrează şi spre sud (felahii egipteni sunt 
pelasgi) şi spre răsărit (Marele Păstor Anu şi fiul său 
Enlil al Muntelui), după cum o mărturisesc toate 
cărțile religioase ale acestui spaţiu nu doar spiritual. 


Spre sfârşitul veacului al XIX, când atrag 
atenţia unor cercetători misterioasele cruci de piatră 
din lungul şi din latul Europei, nu se ştia nimic despre 
„dumnezeieșştii pelasgi”?, care locuiau „la Oceanos, 
acasă, la râul cu albia afundă”?, Dunărea, numită de 


greci Oceanos, fiind „al zeilor tată şi-a mamei lor 


* Homer, Iliada, X, Bucureşti 1967, p. 415 
% Ibidem, XIV, 305 

Tethys”?, zei care „locuit-au / Nemărginite ţinuturi 
la ale pământului margini” (Hesiod). 


Pelasgii, tribul din care se vor alege zeii Ela- 
dei („„Ellada, ţinut care mai înainte vreme se numea 
Pelasgia”, scrie Herodot în Cartea a II-a, LVI, a 
Istoriilor sale), sunt urmaşii lui Pelasg (de fapt, Be- 
lasg, din care descind felahii şi blasii sau vlahii), fiul 
lui Zeus şi al Niobei. „Ţara cea neagră (Trasilvania; 
cu acelaşi epitet, „neagră“, vor fi numite, peste mi- 
lenii, cele două principate româneşti) a născut pe 
Pelasg, cel asemeni zeilor, pe munţii cei cu culmile 
înalte (Carpaţi) ca să fie începătorul genului ome- 
nesc”, scria Pausaniae (Descriera Greciei, VIII.I), 
citându-l pe poetul Asiu, care a trăit în secolul al VII 
înainte de Cristos. Tot după Pausaniae, Pelasg i-ar fi 
învăţat pe oameni să facă colibe, să coase pieile de 
oaie pentru a-şi face îmbrăcăminte şi le-ar fi interzis 
să se mai nutrească cu frunze verzi, cu buruieni şi cu 
pumn de alune se numeşte, în româna veche, „că- 
luşer”). 


După gramaticul Apollodor, Pelasg ar fi fost 
strămoşul hyperboreilor şi al Titanilor, deci şi Uran, 
şi Saturn, şi Osiris, semn că mitologia egipteano- 
greacă, abandonând datina veche, creează o alta. 
Eschyl îi atribuie o anume identitate („Eu sunt Pe- 
lasg, fiul lui Palaechton, născut din pământ”), iar 
Diodor Sicul preia informaţia scriitorilor de până la 
el (Pausaniae: „Pelasg s-a născut în ţara neagră, cu 
munţii având culmile cele mai înalte, Carpaţii”), con- 


“4 Ibidem, XIV, 296 

semnând că „Pelasg a fost strănepotul Istrului şi al 
Tisei, născut în Carpaţi”. Unul dintre fiii lui Pelasg, 
conform mitologiei, se va numi Lycanon şi va ajunge 
rege al Arcadiei, după primul val de migraţie (ioni- 
ană) spre sud, urmând să fie transformat de Zeus în 
lup pentru că-l va fi servit cu carne de om. Numai că 
„fiul”, în context mitologic, poate însemna şi un des- 
cendent târziu, nepot sau strănepot, dar lider al 
aceleiaşi frăţii (gintă) sau al aceluiaşi neam (trib). 
„Oameni-lupi” existau şi în nordul ținutului pe care 
îl numim dacic, dar lykantropia nu le poate fi atri- 
buită şi pelasgilor. 


rar 


du i 
Tanit's symbol in Carthage's Tophet Crucea strâbunului din Plopeni The sign of Tanit Symbol of Carthaginian Goddess Tanit 


Ținutul boreazilor, cu capitala undeva, între 
Galaţi şi Tecuci, la Piroboridava, şi tocmai ne măr- 
turisea Pindar (c. 518 — 438 î.e.n.) că boreazii sunt 
oameni blânzi, ospitalieri, iubitori de profeţii şi des- 
cântece (aidoma civilizațiilor precucuteniană şi cu- 
cuteniană); la ceremoniile religioase, ei cântă din 
fluiere, cimpoi şi din cobze; la praznicele ce le dau în 
cinstea lui Apollo, cântă laudă zeului cu o voce plă- 
cută; de la echinoxul de primăvară până la jumătatea 
lunii mai, în cinstea lui Apollo, ei joacă la hore până 
noaptea târziu. 


Tablica heraldyczna. 

Iar Stabon adăuga că sacerdoţii, care, la nord 
de Dunăre se numeau ctitostai (similar cu druizii) 
„sub înfăţişarea unor slujitori sacri, vâră spaimă în 
cei din jur printr-o coregrafie războinică ce evolu- 
ează în vacarmul asurzitor al ţimbalelor, al surlelor, 
al armelor izbite laolaltă şi în sunetul ascuţit al flau- 
telor şi al ţipetelor” (X, 3.7/466), fiecare preot fiind 
de o frumuseţe desăvârşită, ca şi Apollo: „Era chipul 
lui ca o floare de iarbă şi capul îi era încununat cu o 
coroană prefăcută, nu adevărată, ci nălucire de aur şi 
pietre luminoase, care lumina chipul acela şi hainele 
lui erau minunate. lar când se întorcea încoace sau 
încolo se cutremura tot locul acela şi mulţi stăteau 
lângă scaunul lui cu fel de fel de rânduieli ale duhu- 
rilor răutăţii, întru mare supunere“ (Sf. Mucenic Ci- 
prian). Se adaugă la aceste descrieri sumare relatările 
lui Hecateu Abderida, istoric din vremea lui Alexan- 
dru Macedon, care au fost păstrate, în anume frag- 
mente, de Diodor Sicul şi de Claudiu Aeclian. 


Din opera sicilianului reținem: „Acum, după 
ce am descris hărțile de miază-noapte ale Asiei, cre- 
dem că este de interes să menţionăm aici şi cele ce se 
povestesc despre hyperborei. Anume, între scriitorii 
antici, Hecateu şi alții relatează că în faţă de ţinutul 
celților, în părţile Oceanului (Dunării de jos şi a 
Mării Negre) se afla o insulă, care nu e mai mică 
decât Sicilia, situată în regiunea nordică şi e locuită 
de hiperborei, numiţi astfel fiindcă sunt mai depărtaţi 
de vântul Borea („Vântul de miază-noapte”, „Crivă- 
țul”, numit, târziu, în Bucovina, datorită locului de 
unde bate, şi „Rusul'). Aici pământul este foarte bun 


39 


şi roditor, clima excelentă, temperată, şi din această 
cauză fructele se produc, aici, de două ori pe an. 

i UR N 
Crucea stră-strămoşului Nicolai Gâză, din Plopenii Sucevei 

Se povesteşte că Latona, mama lui Apollo, a 
fost născută aici şi din această cauză Apollo este 
venerat aici mai mult decât alţi zei; şi fiindcă hiper- 
boreii din această insulă celebrează pe acest zeu în 
fiecare zi, cântând încontinuu laudele sale şi făcându- 
i cele mai mari onoruri, astfel se zice că oamenii 
aceia sunt ca un fel de preoţi ai lui Apollo. Se mai 
află în părțile acestei insule o pădure, sfânta magni- 
fică a lui Apollo, de o întindere considerabilă (Tele- 
orman, „pădurea nebună”?), şi un templu renumit, a 
cărui figură exterioară este în formă sferică şi care 
templu este decorat cu foarte multe daruri. Acest zeu, 
Apollo, mai are şi un oraş sfânt al său (Piroboridava), 
iar cei ce locuiesc în acest oraş sunt în mare parte 
cobzari şi aceştia, în timpul serviciului divin, bat cob- 
zele în cor şi cântă imne în onoarea zeului, lăudând 
faptele sale. 


Hiperboreii au un mod al lor propriu de vorbit 
şi sunt cu o prietenie foarte familiară faţă de greci, cu 
deosebire faţă de atenieni şi de locuitorii din Delos: 
această bunăvoință a lor fiind stabilită şi confirmată 
încă din timpurile cele mai vechi. Se spune chiar că 
unii greci au trecut la hiperborei şi au lăsat la ei daruri 
foarte preţioase, scrise cu litere greceşti; tot astfel, şi 
Abaris a plecat de aici în Grecia şi a reînnoit prietenia 
şi înrudirea cea veche cu delenii. Se mai spune, de 
asemenea, că din această insulă (Insula Şerpilor sau 
Albă sau Leuce) se poate vedea Selina (Sulina) 
întreagă, fiind foarte puţin depărtată de pământ şi se 
văd în ea oarecari înălțimi de pământ. Mai departe se 
relatează că zeul Apollo vine în acea insulă, tot la 19 


42 


ani, în care timp constelaţiunile de pe cer îşi îm- 
plinesc circuitul lor periodic. 


IK A 


Herb polonez din Podlesie şi sabia stră-strămoşilor mei 


În tot timpul acestei apariţiuni a zeului în in- 
sula lor, ei cântă noaptea din cobze şi fac, întruna, la 
jocuri sau hore, începând de la echinocțiul de primă- 
vară şi până la răsărirea Pleiadelor (Găinuşei), în 
prima jumătate a lui mai, bucurându-se oamenii de 
acele zile frumoase. Domnia asupra oraşului şi admi- 
nistraţiunea supremă a templului o au aşa-numiţii 
borcazi, cari sunt descendenţii lui Boreas, şi ei suc- 
ced la domnie după neam”. 


Celălalt fragment, păstrat de Claudiu Aelan, 
precizează că „nu numai poeţii, dar şi alţi scriitori 
celebrează pe poporul hiperboreilor şi onorurile ce le 
fac dânşii lui Apollo. Între alții, Hecateu Abderida, 
însă nu cel din Milet, relatează că preoţii lui Apollo 

sunt fiii lui Boreas şi ai Chionei, trei fraţi la număr, 
oameni înalți de câte 6 coţi. Când aceştia, la timpul 
îndătinat, fac serviciul divin solemn sau ruga, atunci 
zboară acolo stoluri nenumărate de lebede din munţii 
pe care dânşii îi numesc Ripae (Carpaţi) şi aceste 
lebede (de fapt, rapsozi, îmbrăcaţi în alb), după ce 
înconjură mai întâi templul cu zborul lor (corect, 
dansul lor), ca şi când ar voi să-i lustreze (purifice), 
se lasă apoi în curtea templului, al cărui spaţiu e 
foarte larg şi de cea mai mare frumuseţă. 


În timpul serviciului divin, pe când cântăreții 
templului intonează laude zeului Apollo cu un fel de 
melodii ale lor proprii (peanuri sau imne ale Titani- 
lor, numite, astăzi, colinde) şi pe când cobzarii 
acompaniază cu cobzele lor în cor melodia cea foarte 
armonioasă a cântăreților, tot atunci lebedele (poeţii, 
rapsozii) se asociază şi ele la cântările lor, guguind 
împreună; şi este de notat că aceste lebede nu fac nici 
o greşeală ca să cânte cu sunete disonante ori neplă- 
cute, ci întocmai ca şi cum ele ar urma tonul şi 
începutul dat de dascăl corului, astfel cântă şi ele 
împreună cu cântăreții cei mai deprinşi în melodii 
sfinte (preoţii lui Apollo). Terminându-se apoi im- 
nul, acest cor al păsărilor se retrage, ca şi cum ele şi- 
ar fi îndeplinit datoria lor obişnuită pentru sărbă- 
torirea zeului, ar fi ascultat şi ele toată ziua onorile ce 
s-au făcut zeilor, au cântat împreună şi au desfătat şi 
pe alți”. 


Ruinele templului lui Apollo din Leuce (In- 
sula Şerpilor) au fost descoperite în anul 1823, an în 
care zidurile încă mai aveau o înălțime de mai bine 

de un metru şi jumătate („0 archină şi jumătate”). 
„Murii (pereţii) erau formaţi din blocuri foarte mari 
de peatră albă calcară, prea puţin cioplite şi aşezate 
unele peste altele fără nici un ciment. Acest templu, 
din insula Leuce, ne apare chiar în puţinele resturi de 
la anul 1823 ca o operă monumentală de artă. El era 
împodobit cu marmură albă” (Densuşianu), avea 
nouă altare, o fântână de piatră şi nouă altare. 


Mai trebuie adăugat că toate vestigiile tem- 
plelor boreale (pelasge), inclusiv crucile de piatră, 
sunt considerate, astăzi, ruine de cetăţi dacice, rete- 
zându-se un început şi mai îndepărtat al istoriei 
noastre, care s-a desfăşurat la nord de cel mai nordic 
oraş grecesc, Keltoy, pricină din care locuitorilor din 
aceste nemărginite teritorii s-a numit celți (gali, la 
romani). E greu de înţeles dacă aşa-numitele „cruci 
celtice”, tot din piatră granitică, deja atribuite de 
cercetători celților druidici, aparţineau sau nu şi 
acestor spaţii est-europene, cum de altfel le şi pre- 
zintă, într-un ciudat amestec de stiluri şi de sem- 
nificaţii, cercetătorul spațiului valah din părțile Boe- 
miei, Franz Wilhelm”. 


În privinţa „misterioaselor cruci de piatră”, 
nu există, în nici o cultură europeană, datări cu car- 
bon sau trimiteri la eventuale relatări despre rostul 
acestora, ci doar se emit păreri, toate subordonate 
ideologiei catolice, obişnuită să înglobeze totul în 


*5 Wilhelm, Franz, Alte Steinkreuze und Kreuzfteine im 
wefilichen Bohmen, în Mittheilungen der K.K. Central- 
Commission zur Erforschung und Erhaltung der Kunst- und 
Historischen Denkmale, Wien 1901, pp. 98-103 

creştinism, mai ales drept penitenţă. Şi s-ar părea că 
nimeni nu a vrut să observe că toate crucile de piatră 
din sudul Poloniei, din Podlasie, care au cioplită, pe 
forma lor umanoidă, sabia, reproduc, de fapt... her- 
bul dragoşid al stăpânilor locurilor. Nimeni nu s-a 
întrebat, vreodată, dacă nu cumva nu de penitență 
este vorba în acele reliefuri, ci se onorare a unei iden- 
tități, ştiut fiind că valahii europeni erau moştenitorii 
identitari ai „divinilor pelasgi”. 


Prezenţa masivă a valahilor în sudul Poloniei 
este confirmată, în anul 1334, când nici un locuitor 
nu putea fi judecat după legea polonă, ci după legea 
„cea din veac”, românii spunând: „Duceţi-mă la 
domnul meu, fiindcă eu posed dreptul valah” (Au- 
gusyn Maciey). Mai precise, mai apropiate de textul 
homerian al răscumpărării capului”, prin detalii, 
documentele moldoveneşti precizează că răscum- 
părarea capului se face „după legea românească”, 
numită „valaskim” (Documente, 1.369-370), judeţul, 
adică boierii din sfatul domnesc, ţinând „în mână 
toiagul strigacilor crainici”, după datina străveche. 


5 Gloata s-adună-ntr-un loc în sobor, între doi e o sfadă, / 
Dânşii se judecă pentru răsplata cu care să fie / Răscumpărat 
un omor. l-asigură unul că dase / Plata, o spune-n vileag 
celălalt că nimic nu primise; / De-asta vor ei amândoi ca 
judeţul s-aleagă de crede, / Oamenii strigă, fac gură, fiind 
pentru unul sau altul, / Crainicii însă-i opresc şi fac linişte. / 
Judecătorii Şed la judeţul lor sfânt pe treptele netede de piatră, 
/ Ia fiecare în mână toiagul strigacilor crainici / Şi se ridică-n 
picioare şi judecă după olaltă. / Stau între dânşii talanţii, doi 
bulgări de aur, răsplata / Judeţului care, rostind judecata, mai 
drept o să fie” (Iliada, XVIII, versurile 486-497). 

Răscumpărarea vinovăţiei pentru omor prin 
plata unor bani este, ca şi în vremurile troiene, o 
practică în exerciţiul dreptului valah până pe la anul 
1700 al istoriei românilor. Din sumedenia de docu- 
mente similare textului homerian şi care demons- 
trează că, în materie de răscumpărarea vinovăţiei 
pentru omor, legile belasgine supraviețuiesc prin 
dreptul valah (valaskim) o să aleg doar câteva, răs- 
pândite în timp şi dând consistenţă tradiției. 


În 20 decembrie 1431, în faţa scaunului dom- 
nesc de judecată al voievodului Moldovei s-a pre- 
zentat „Giurgiu din Tămârtaşinţă” (Şoldăneşti) pen- 
tru a răscumpăra o crimă săvârşită pe teritorul său 
obştesc. În urma sentinţei, „a rămas Giurgiu să-şi 
răscumpere gâtul de la noi. Şi pentru această gloabă, 
acest Giurgiu a dat înaintea noastră partea sa din sat 
din Tamârtăşinţi slugilor noastre Balotă şi Oancea, şi 
ei l-au răscumpărat din această gloabă” (Documente, 
1.95). 


Deci, pentru că Giurgiu nu avea bani, el ce- 
dează teritoriul obştesc boierilor Balotă şi Oancea, 
care plătesc şi-l răscumpără „din această gloabă”, 
care, aşa cum vom afla din documente târzii, se nu- 
mea „adetul morţii de om din veacu”, iar ulterior 
„hultamo judeţului”. 


În 14 octombrie 1473, avem un alt caz de 
„răscumpărare a gâtului”, vinovăția fiind lăsată moş- 
tenire urmaşei, Ilca, fiica stolnicului Petrea Ponici. 
Cum Ilca „nu a tăgăduit această moarte a lui Andriţă, 
pe care l-a ucis Petrea Ponici, tatăl Ilcăi, ci s-a ridi- 

cat... şi a plătit în mâinile slugii noastre, pan Petrea 
Stolnic, moartea lui Andriţă”, responsabilitatea cri- 
mei a fost anulată „prin tocmală bună şi înţelegere şi 


pace veşnică” (Documente, |, pp. 398, 399), „precum 
este adetul morţii de om din veacu” (Bălan, III, p. 5). 


Şi mai târziu, în 7 august 1696, dreptul valah 
funcţionează precum legile pelasgine din vremea 
războiului troian, neamul Tolovenilor din Pojorita 
plătind pentru „ace moarte” ce a făcut-o unul dintre 
ei „fără nici un cuvânt să aibă a da gloabă care se 
chiamă hultamo judeţului, 30 ughi (ducați ungureşti) 
şi 12 oi negre breză cu 12 mei negri breji” (Stefanelli, 
pp. 15, 16). 


Deci, în 1193-1183, conform legii pelasgine, 
„răsplata judeţului” consta în „talanţi, doi bulgări de 
aur”. Peste aproape trei mii de ani, pentru aceeaşi 
crimă, în baza aceleiaşi legi, dar care se numeşte, 
acum, în 1696, „valaskim” sau drept valah, se dă 
„gloabă care se cheamă /hultamo judeţului, 30 ughi” 
(ducați ungureşti) şi 12 oi cu miei. Toate neamurile 
europene, deşi pornesc în istorie cu o aceeaşi lege 
(Licurg a stabilit legile greceşti pornind de la legile 
belasgine, iar romanii pornind de la legile greceşti), 
deşi reprezintă sinteze etnice ale aceloraşi compo- 
nente, abandonează datina, o datină care rămâne vie 
în teritoriul carpatic până foarte aproape de vremurile 
noastre. Dreptul valah însemna, printre altele, în 
vremea începuturilor statelor feudale româneşti, un 
statut obştesc, care-l îndreptăţea pe cel din frăție 
(gintă, obşte) să fie „slobod şi în bună voie şi fără nici 
o nevoie (...) şi să nu dea şi să nu plătească niciodată 

nimic după dreptul robilor şi al Tătarilor, nici 
coloade, nici dare să nu plătească niciunui boier al 
său la care va trăi (...) să nu plătească nici o ajutorință 
mai mult, ci să plătească după legea românească, 
cum este legea românească, iar mai mult să nu dea 
nimănui nimic şi să nu plătească, ci să fie în legea 
noastră după legea românească (valaskim)“ (Docu- 
mente, XIV-XV, I, pp. 369, 370). 


Legea stabilea „să nu dea aceşti oameni nici 
dare, nici posadă, nici iliş, nici la morile noastre să 
nu lucreze, nici la cetate, nici să nu dea deseatină dela 
albine, nici din vii şi nici alta nimic să nu dea, nicio- 
dată, în veci“ (Documente, XIV-XV, 1, 260-261). 


lar dacă s-a păstrat „legea” pelasgilor, s-ar fi 
putut renunţa la obiceiurile lor de înmormântare, în 
totalitate precreştine? Întrebarea este, desigur, retori- 
că, şi nu ne mai rămâne să aflăm dacă misterioasele 
cruci de piatră din spaţiul valah european, din afara 
României, există şi în spaţiul nostru național-statal. 


În satele din România, nu exisă cruci de 
piatră la drum, care să țină locul troiţelor, ci doar un 
cimitire şi în munţi, dar din ce în ce mai puţine şi mai 
ignorate de istorici şi de arheologi, constituind, to- 
tuşi, tema unor ştiri de senzaţie, vehiculate de ziarişti 
care adoră crucile celtice (solare), prin care au se 
omagiază Timpul, cu cele patru anotimpuri, cercul 
intersectat de axa solstiţială şi de axa orizontului 
fiind denumit, cândva, datorită sugestiei Timpului, 
„cruce, trupului stricăcioasă” (leitmotiv în Fesha- 
Upanishad, pp. 15, 16). Interesantă şi demnă de luat 

în dezbatere este interpretarea dată Alex Imreh, la 
amplul său studiu „Crucile Solare din Apuseni — 
„Celtic Crosses” în Transilvania”, dar dezbaterile 
pasionale nu pot ţine loc niciodată de cercetările de 
laborator, care să dateze fiecare exponat în parte, 
pentru că o cronologie a „degenărării sensurilor”, 
cum numea Mircea Eliade fenomenul, poate conduce 
la interpretări surprinzătoare şi, bineînţeles, specta- 
culoase. 


Simbolurile strămoşilor neamului meu 


Atent la simbolistica gravată pe crucea stră- 
străbunicului meu, Nicolai Gâză, mort în 1889, în 
care „poziția sumeriană a zeilor” şi „sabia vikingă” 
constituiau elementele şoc, nu am dat prea mare aten- 
ție formei ciudate a crucii, cu sugestie umanoidă, 
care seamănă mai curând cu o stelă a civilizaţiilor 
primordiale, decât cu o cruce creştină. Fără îndoială 
că, în 1889 sau până în 1889, crucile de acest fel nu 
însemnau excepţii — am mai văzut şi altele asemă- 
nătoare în cimitirul („„cimitir” vine de la „zicerea 

grecească „koimeterion”, adică dormitor”) Plope- 
nilor, dar mult mai mici şi mai stilizate, cea a stră- 
străbunicului Nicolae, descoperită de verişorul Vio- 
rel Gâză, având peste un metru înălțime. 


Herb Miecz 


Preocupat de simboluri, am văzut o sabie ase- 
mănătoare cu cea gravată pe cruce în blazonul 
familiei de şleahtici polonezi Miecz (Sabie), iar cum 
numele Gâză vine din polonul „giza”, eram în- 
dreptăţit în presupunerea unor antecesori în rândurile 


21 Odobescu, AL., Opere Complete, Volumul IV — Istoria 
Arheologiei, Editura „Minerva”, Bucureşti 1919 - apărută în 
1877, p. 318 

valahilor din sudul Poloniei, ştiut fiind faptul că pri- 
mii trei regi poloni, toţi Corvin, dar fără a se înrudi 
unul cu celălalt, erau valahi — după cum preciza Jan 
Dtugosz. Nu ştiu dacă m-am pripit sau nu într-o astfel 
de supoziţie, dar cert este că şi crucea în sine, şi cele 
două simboluri, trebuie căutate în cea mai adâncă 
vechime a civilizaţiilor pelasge europene, în miturile 
primordiale, care au rezistat, la noi, inclusiv în ţe- 
sături, până în timpurile recente, pierzând încărcătura 
mitică, pentru că „aceste credinţe începură a slăbi 
îndată ce apărură ştiinţele pozitive. Fiecare pas 
înainte făcut de aceste din urmă constituie un pas 
înapoi pentru cele dintâi”%, iar simbolistica şi 
„obiectele antice au fost păstrate din neștiință şi 
superstiție”?. 


Aparenta simbolistică a creştinismului as- 
cunde, în realitate, mituri mult mai vechi, cum s-a 
întâmplat, de pildă, în vestul european, căci doar „Se 
ştie, spre exemplu, că în mai multe biserici catolice 
din Franța meridională, statui de piatră neagră, de 
bazalt, au fost păstrate cu veneraţiune, ca chipuri 
făcătoare de minuni ale Maicii Domnului, pe când 
acelea erau antice statui ale zeiței egiptene Isis, 
ținând pe fiul ei Horus în braţe”*0. Iar crucea stră- 
străbunicului meu chiar asta reprezintă: Fecioara 
Cerească sau Stăpâna Altarului (Templului), numită, 


”5 Conta, Vasile, Opere filosofice / Ediţie revăzută şi însoțită 
de o introducere de Nicolae Petrescu, Bucureşti, Editura 
„Cartea Românească”, 1922, p. 35 

9 Odobescu, Al., Opere Complete, Volumul IV — Istoria 
Arheologiei, Editura „Minerva”, Bucureşti 1919 - apărută în 
1877,p. 112 

30 Ibidem 

în diverse civilizaţii, Tanar sau Tanit (feniciană, car- 
tagineză), Ishtar sau Inanna (sumeriană), Isis, până a 
deveni, prin stilizare, „crucea lui Osiris” (egipteană), 
tot aşa cum Moş Timp avea să fie numit Cernunos 
(celți), Cronos (greci), Saturn (romani), Ba'al sau 
Bel, care nu era altul decât Marele Păstor Enlil, numit 
astfel atunci când au „înlocuit un dumnezeu cu un 
altul, pe care poporul îl va onora cu libaţii””! (fe- 
nicieni, cartaginezi, babilonieni) sau Osiris (egip- 
ten), deşi numele real al divinității supreme era cel 
de „Tatăl nostru”, dar populaţiile lumii „i-au dat 
multe nume, deoarece multe neamuri, fiecare vor- 
bind altă limbă, a simţit nevoia de a traduce numele 


lui, pentru a i se închina”*?. 


Din compoziția mitologică hittită „Cântecul 


lui Ullikummi”*, una dintre cele mai vechi scrieri 


ale omenirii, ştim că planeta Venus şi Luna erau 
considerate „zeițele Soartei şi Mama zeiţelor”**, 
ambele astre dobândind şi statutul de preotese în 
Templul Soarelui, care este, dintotdeauna, muntele. 
În mitologia românilor, cele două „zeiţe” cereşti s-au 
numit „soțiile cerești” ale şamanului*, iar „rapor- 
turile şaman — soţie cerească”3* obligă la a descifra 


în şaman pe Fiul Soarelui, deci al lui Baal sau Enlil, 


31 Jastrow, Morris, The Sacred Books and Early Literatury of 
the East, |, London, 1917, p. 53 

32 Young, Jean L., The Prose Edda, Cambridge, 1954, p. 16 

3 Guterbock, Hans Gustav, The Song of Ullikummi Revised 
Text of the Hittite Version of a Hurrian Myth, Chicago, 2009 
34 Guterbock, op. cit. p. 153 

35 Bliade, Mircea, Șamanismul şi tehnicile arhaice ale 
extazului, Humanitas, 1997, p. 87 

3 Bliade, op. cit., p. 88 

Osiris, Apolo etc. În fond, şamanul relua, prin ritual, 
logodna cosmică, mai întâi prin gravarea, pe capul 
simbolului Fecioarei Cereşti, a lui Ba'al, deci a Soa- 
relui sau, mai curând, a celui iniţiat în cunoaşterea 
cerească, şamanul sau Marele Păstor de Suflete En- 
lil, apoi, prin esenţializări ale sugestiei, datorită 
cunoaşterii Timpului (solar, desigur), şi drept „cruce, 


trupului stricăcioasă”*ă. 


Sabia neamului meu şi simbolul 


Miracolul păstrării crucii boreale, anterioară 
cu măcar un mileniu creştinismului, în ţinuturile car- 
patice, până mai adineauri, se explică prin „Legea 
degradării sensului, înțelegând prin aceasta orice 
alterare, orice pierdere sau uitare a unei semnificații 
originale... lege care se verifică mai ales în folclor — 
unde anumite gesturi şi formule orale se conservă şi 


31 Zend-Avesta, Vendidâd, pp. 11, 12 
38 leitmotiv în Eesha-Upanishad, pp. 15, 16 

după ce funcţia lor primordială, şi înțelesul originar 
s-au pierdut”. În 1889, când a murit şi a fost în- 
mormântat stră-străbunicul meu, nimeni nu mai ştia 
nimic despre simbolistica reală a crucii care i-a îm- 
podobit mormântul, în ciuda faptului că se păstrase 
simbolul Fecioarei Cereşti şi al Zeului Soarelui 
(poziţia sumeriană, gravată pe capul Fecioarei), după 
regula lui „aşa am apucat”, deci cu înţelesul originar 
pierdut. 


FiGs. 29 and 30.—From a Carthaginian votive stele, 


Perrot, Georges, History of Art in Phoenicia, London 1885, p. 80 
şi monumentul funerar de la Plopeni al lui Nicolae Gâză (1889) 


Am convingerea că în întreg spaţiul româ- 
nesc au existat numai cruci asemănătoare, care pro- 
bează o vechime şi o continuitate spirituală de peste 
patru milenii; numai că mai toate acele cruci au fost 
îngropate în morminte, odată cu o nouă înmormân- 
tare, în tentativa zadarnică a generaţiilor de a domina 
peste cele anterioare. O tentativă finalizată, întot- 
deauna, cu noi pierderi de identitate şi de sfinţenie. 


5 Bliade, Mircea, Cosmologie și alchimie babiloniană, laşi 
1991, p. 13 

Pentru că sfinţenia nu se poate afla decât în aura lui 
Tatăl Nostru, dintotdeauna, acum şi în toţi vecii. 


Şi totuşi, reprezentările din nordul Africii, de 
la Cartagina, cu simbolul zeităţii cereşti Tanit, pre- 
luată de romani drept „Dea Caelestis” (Zeița Celestă sau 
Fecioara Cerească), puse faţă în faţă cu forma umanoidă 
a crucii de piatră a stră-străbunicului meu, Nicolai Gâză, 
probează o unicitate în modul de înmormântare, care s-a 
conturat încă din vremurile pe care le numim feniciene, 
deci cu mult înainte ca peste 300 de pirobori, să plece din 
ţinuturile sudice ale Moldovei (Piroboridava, acum Te- 
cuci) şi, după un îndelungat popas în Cartagina, să 
înfiinţeze Egiptul. „Tanit a fost o zeiţă cerească, consoarta 
lui Baal Hammon. Supunerea faţă de voinţa ei a presupus 
sacrificii umane, dovezi ale săvârşirii rămân în incinta ei 
sacră. Deşi era deosebit de occidentală, ea era 
„descendentul” fenicianului Astarte. Simbolul lui Tanit 
este enigmatic, cuprinzând un triunghi în vârful căruia se 
află un disc, de care este despărţit de un braţ orizontal, şi 
o semilună, care este îndreptată în jos”. 


Dintre toate obiceiurile comunităţilor umane, cele 
care ţin de tipologiile înmormântărilor sunt cel mai bine 
şi mai fidel conservate. lar faptul că până pe la 1900, şi pe 
teritoriul României, şi în ţinuturile valahe ale Europei, se 
păstrează aceleaşi tipuri de cruci solare, fără inscripții, 
dare au fost adăugate mai târziu, lasă deschisă o problemă, 
care merită cu adevărat discutată. 


+9 Randers-Pehrson, Justine Davis, Barbarians and Romans / 
The birth struggle of Europe A. D. 400-700 (Barbarii şi 
romanii / Bătălia naşterii Europei, 400-700 după Hristos), 
London 1929, p. 141 

Tanit's symbol in Carthage's Tophet Crucea străbunului din Plopeni The sign of Tanit Symbol ot Carthaginian Goddess Tanit 


Simbolistica „Dea Caelestis ”, la Cartagina şi la Plopeni 


Crucile de piatră şi celelalte simboluri solare, 
care se vor regăsi, ulterior, pe morminte, în ornamen- 
tația dreptliniară a portului şi ţesăturilor, dar şi în 
stilizările herb-urilor nobiliare din întreg cuprinsul 
european cu rădăcini pelasge, inclusiv în Scoţia, pen- 
tru că, aşa cum scria istoricul englez Derek Wiliams, 
cu trimitere la proveniența unora dintre celți, „soarta 
a ceea ce noi ştim ca Scoţia a fost decisă în ţara 
numită azi România”*!, ca şi soarta unor vaste teri- 
torii din Polonia, Ungaria, Cehia, Austria şi Ger- 
mania, toate influențate de ramificaţiile culturii 
preistorice de tip Hallstatt. 


„De altfel, chiar cercetătorii artei noastre po- 
pulare ne spun că geometrismul dreptliniar al 
ornamentelor populare are o continuitate de-a lungul 
secolelor, care înapoi, în timp, ne-ar duce până în 
mileniul doi sau trei înainte de era noastră. Acest 
geometrism este de aproape înrudit cu acela al cul- 
turii preistorice de tip Hallstatt, care, printr-o rami- 


+1 Wiliams, Derek, Romans and Barbarians, London 1929, p. 
203 

ficaţie, a pătruns şi în ţinuturi vechi greceşti, pe la 
anii 1000 î.e.n.”?. 


Celţii nu erau, pe atunci, percepuți ca un po- 
por (grecii aveau să numească populaţiile europene 
din nordul celui nai nordic oraş grecesc, Keltoy, şi de 
aceea toate acele populații gentilice sau tribale au 
fost numite celți sau keltoi, sinonimul latin fiind 
denumirea de gali), ci ca o cultură, cea meşteşu- 
gărească, individualizată ca atare doar de Hesiod şi 
de Homer, dar ignorată de istorici şi de filosofii 
culturii, din pricina exaltărilor naţionaliste, care au 
cultivat doar mitul celor două culturi comunitare 
(mitul lui Cain şi Abel), cea agrară şi cea păstorească 
(mitul herodotian al sciţilor nomazi, din care ne-am 
trage noi, românii, Şi al sciţilor plugari, din care s-ar 
trage slavii). 


Meşteşugarii preistoriei reprezentau o cultură 
aparte (nu se lăsau plugarii sau păstorii de înde- 
letnicirile tradiționale pentru a se face mineri, fierari 
sau olari), încredinţată din tată în fiu (chiar şi în 
vremea lui Alexandru cel Bun sau a lui Ştefan cel 
Mare se aduceau obşti de meşteşugari saşi sau un- 
guri, care onorau comenzile, dar fără a încredința 
tainele meşteşugurilor şi băştinaşilor, meşteşugul în- 
semnând, în fond, viitorul descendenților direcţi ai 
meşteşugarului). Prin urmare, existenţa cioburilor de 
ceramică Halldstatt în teritoriile noastre naționale nu 
presupune o locuire, temporară sau durabilă, celtică, 
în sensul de trib sau popor, ci una ocupaţională, care 
ține de cea de-a treia cultură a preistoriei (mitul lui 


+2 Blaga, Lucian, Trilogia cosmologică, Bucureşti 1988, p. 388 

Hefaistos, care este şi primul mărturisitor al ome- 
nirii). 


Celţii, deci meşteşugarii, impun, nepreme- 
ditat şi indirect, numele lor ocupaţional unor popu- 
laţii vest-europene abia atunci când fierarul (precum 
Brenus, Siegfried sau... Bogdan Cuhea — cuhe 
înseamnă, în slavonă, fierărie), fiind şi cel mai bun 
mânuitor al armelor pe care le producea, se pune în 
fruntea populațiilor, în mijlocul cărora trăiau, pentru 
a face faţă agresiunilor unor populaţii mărturisitoare 
şi deja statalizate (grecii, macedonienii, romanii 
etc.). Deci prezența meşteşugarilor, în perioada 
preceltică, şi în Maramureş, şi în Moldova, dar şi de- 
a lungul Dunării, nu înseamnă o locuire celtică, 
localnicii hiperborei şi, apoi, pelasgi, păstori şi, mai 
rar, agricultori, determinând, în fond, stabilirea tem- 
porară sau durabilă a meşteşugarilor prin acele 
locuri. Din nefericire, ştiinţa, inclusiv arheologia, 
cântăreşte trecutul din perspectivele epocii noastre, 
impunând şabloane aparent infailibile şi ignorând, ba 
chiar desconsiderând legenda (tradiția, cum o numea 
Simion Florea Marian), care este, de cele mai multe 
ori, o mărturie încifrată, pe care anevoie o mai putem 
înţelege, chiar şi atunci când legenda vizează timpuri 
apropiate de zilele noastre, precum cele prefeudale şi 
feudale, cu care preferăm să ne lustruim patriotard, 
dar refuzând tentativele de decriptare, de înţelegere 
din perspectiva epocilor respective. Chiar şi legenda 
descălecării Moldovei, de către maramureşeni, îşi are 
locul ei, deşi îmbrânceşte în uitare fapte reale, pentru 
a face loc nu mitului străvechi, ci mitizării trufaşe a 
unui inexistent patriotism. 

Legenda spune că, în vremurile vechi ale 
viitoarei Moldova, pământul neamului nostru ar fi 
fost un „loc pustiu” (în sensul absenței unei orga- 
nizări statale, cum rezultă din documentele cance- 
lariei papale). Ce-i drept, nici oameni prea mulţi nu 
se statorniciseră dincoace de Carpaţi, unde băteau 
vânturile cele reci, Leahul şi Rusul, aşa că, pe vremea 
aceea, aşa cum spun tradițiile românilor, „puteai 
merge, cu săptămânile, oriîncotro ai fi voit, că nu mai 
dai de nici un oraş sau sat, ci numai, unde şi unde, 
câte-un păstor, care-şi păştea turma sa prin cele 
preluci şi poeni. Şi tuturor păstorilor, câți erau, le 
mergea foarte bine, căci aveau toate cele trebuin- 
cioase, atât pentru dânşii, cât şi pentru turmele lor”*. 


Peste tot, celții, ca meseriaşi care au prelucrat 
minereul, au inventat plugul (cuvânt celtic, cel latin 
fiind aratrum), războiul de ţesut şi au dezvoltat nu 
doar un olărit iscusit, ci şi târgurile, adică locurile de 
pe lângă atelierele lor, în care îşi desfăceau produsele 
— ulterior şi cetățile, au lăsat amprente civilizatorii 
puternice, deci e normal ca multe dintre simbolurile 
solare, care ţin de elementele de cult, să fie numite şi 
astăzi „celtice”, chiar dacă aşa-numita „cruce cel- 
tică”, care capătă notorietate, mai întâi, la britoni, 
prin confruntarea sângeroasă cu lumea mărturisitoare 
latină, chestiune care nu exclude prezenţa anterioară 
a crucilor respective în spaţiul european necunoscut 
pe atunci, cel al urmaşilor pelasgilor, inclusiv în 


% Marian, Simeon Florea, Zradiţii poporane române din 
Bucovina, Bucureşti, 1895, pg.9 

Maramureş, unde evlavia faţă de „crucile apoca- 
2 
lipsei” se manifestă înverşunat şi astăzi. 


În Maramureşul post-celtic, în care doar 
Cuhea (adică „fierărie”, acum Bogdan Vodă), unde 
confruntările armate gentilice dintre Dragoşizi şi 
Bogdanizi încetaseră, făcând loc unei păci tribale. 
Cuibul ginții Dragoşizilor rămăsese Bedeu (Beltek, 
nume maghiarizat, dar care aminteşte de Balc), iar 
urmaşii lui Sas, fiul lui Dragoş, „au renunţat la po- 
ziția de conducere în rândul populației valahe din 
Maramureş, pentru a intra în contact cu familiile şi 
aşezările maghiare de la hotarul câmpiei maghiare și 
la poalele Munţilor Biikk”, iarăşi cu măruntul rang 
de voievozi, iar „numele moștenitorilor se maghiari- 
zează: Alexandru apare, cel mai adesea, drept San- 
drinus, adică Szandor; George se schimbă în Eme- 
Tyk, chestie care a provocat unele complicații în 
istoria genealogică a lui Wagner. Numele noului cuib 
din Beltek a şters şi trecutul, adoptând numele ma- 
ghiar Dragfy”, deci descendenţi din Drag sau Dra- 
goszycow?. 


În noul lor mediu, urmaşii lui Dragoş voievod 
au o puzderie de procese, începând cu cel al lui Balc 
(Balek), din 1405, cu familia puternicului Nagy Kă- 
roly, care reclamase că i se furase de pe moşie o 
herghelie de cai, în 1399, procesul durând până în 
1411. Vreme de peste un veac, urmaşii valahilor de 
odinioară, care devin, în spaţiul maghiar, mai ma- 


4 Wyrostek, Ludwig, R6d Dragow-Sasow / Na Wegrzech i 
Rusi Halickiej (Casa Sas, fiul lui Dragoş, în Ungaria şi în 
Haliciul Ruteniei), Krakow 1932, p. 19 

ghiari decât maghiarii, au o puzderie de litigii cu 
proprietarii de pământ, de păduri şi de mine, într-un 
spaţiu întins, care includea munţii Rodnei, Baia 
Spriei (Fels6 Banya), Baia Mare (Nagy Banya), 
Lăpuşul, Dejul şi aşa mai departe, dar, „prin hotă- 
rârea comisarilor din 1430, toate problemele au fost 
soluționate pe cale amiabilă și de atunci a existat 
armonie între Dragiy”“ şi oponenții lor. lar ceea ce 
a urmat, în ramura acestor descendenţi Dragoşizi, 
ține de istoria şi de genealogiile maghiare, deci nu de 
zona noastră de interes. 


Trecerea altei ramuri a Dragoşizilor în Rute- 
nia galițiană, s-a făcut „în prima jumătate a secolului 
al XIV-lea... în cadrul unei campanii de colonizare” 
a ținuturilor Rusiei Roşii, prin „chemarea germani- 
lor, maghiarilor, vlahilor, armenilor, evreilor și a 
altora”, cu apogeul în anul 1340, influenţa ma- 
ghiară fiind lichidată până în anul 1370. În paralel, 
un deceniu de confruntări armate au stabilit statutul 
polonez al provinciilor din sudul ţării. Oraşele, lo- 
cuite majoritar de germani, primesc diplome cu 
libertăţi, donaţii de pământ, în schimbul unor obli- 
gații militare, şi privilegii de organizare după legea 
germană. Şi pentru că istoria poloneză păstrează doar 
„0 imagine incertă a mişcării etnice” din sudul Po- 
loniei, istoricul Ludwig Wyrostek se foloseşte de 
„analiaza şi rezumarea familiei Dragoşizilor din Rusia 
Roşie, care aruncă multă lumină asupra procesului com- 


45 Ibidem, p. 21 
15 Ibidem, p. 28 

plicat de formare a societății şi a dezvoltării dispozitivelor 
sale interne”. 


În 1367, „un anume Stefan Wegrzyn” din Ry- 
botycze”, numit, într-o diplomă din 1359, „Szezepan 
Woloszyn Rybotycki”, deci Ştefan Valahul, a pri- 
mit întăritură pe „mai multe orașe de pe râul Wiar, în 
regiunea muntoasă Podkarpacie, care se întinde spre 
sud de cetatea Przemyst” pentru „slujbă credin- 
cioasă”, însemnând şi prezenţa la oaste, ca sulițaş 
călare, însoţit şi de „patru arcași, în timpul fiecărei 
campanii militare”, regulă pe care o vom întâlni, mai 
târziu, şi la Alexandru cel Bun. „Trebuie menționat 
că vlahii erau aproape complet necunoscuţi în Po- 
lonia, la acea vreme... dar avem o sursă care ne 
permite să ajungem mai departe, în trecutul lui 
Ştefan, şi chiar să stabilim cuibul familiei sale de 
dincolo de Carpaţi. lată, istoria lui Dtugosz, în 
„Bijuterii”, când descrie stema (herbul) lui Sas, 
notează că prima locaţie poloneză a acestui semn a 
fost folosit în Rybotycze. Prin urmare, concluzia 
simplă este că Ștefan, în calitate de prim moștenitor 
ŞI, în același timp, purtător de arme, ar fi trebuit să 
fie într-o relație mai strânsă cu Dragoşizii din 
Maramureş”. Analizând, apoi, diplomele maramu- 
reşene şi observând că, dintre cei patru moştenitori ai 
lui Sas, din 1355, adică Balc, Drag, Dragomir şi 
Ştefan, mai sunt menţionaţi, în 1373, doar Balc, 
Dragomir şi loan, nu şi Dragomir, care murise la 
asediul Vidinului, şi nici Ştefan, aparent inexplicabil, 
pentru că nu se întorsese încă din confruntările ar- 


+7 Ibidem, p. 31 
48 Ibidem, p. 32 

mate pentru provinciile din sudul Poloniei, unde, de 
altfel, a şi rămas, împământenind şi în Polonia herbul 
lui Sas. Neamul se numea, pe la 1443, Rybotic, iar 
mai târziu, după mutarea într-o altă reşedinţă, Brzes- 
cianski. 


„Un grup de alte familii ale stemei Sas, din 
Rutenia galiţiană”, cu sate înşirare pe axa Przemyst- 
Jarostaw, cuprinde ramurile de descendenţi maramu- 
reşeni, numite Chtopiccy, prezenta în diplome re- 
gale, începând cu anul 1427, dar „cei mai importanți 
reprezentanţi ai stemei Sas din ținutul Sanok au fost 
familia Tarnawski”, mari proprietari de moşii”, fa- 
milie atestată în anul 1383, când regina Maria 
întăreşte satul Kuntzendorf din Sanok, „unui anume 
Jozef Olah, fiul lui Piotr, fratelui său Maciej şi fiicei 
Mussata””. Părintele lor, Wotoch Piotr, este con- 
firmat de documente, în sudul Poloniei, între anii 
1350-1360. Numele Tarnawski avea să fie luat de 
„Mikotaj, fiul lui Jozef”, din anul 1402, când cum- 
pără mai multe sate, inclusiv Tarnawa. 


Şirul urmaşilor polonezi ai lui Ştefan, fiul lui 
Sas, fratele maghiarizaţilor Balc, Drag, Dragomir şi 
Ioan, e lung, dens şi argumentat cu puzderie de „di- 
plome”, adică de echivalente ale uricelor moldove- 
neşti. Există, însă, pe lângă numele mari, şi numele 
mărunte ale neamurilor lor, pe care istoria nu le mai 
menţionează şi care nu păstrează stema (herbul) 
strămoşesc decât în ornamentaţiile crucilor de piatră 
mormântale. lar din acest punct de vedere, mă inte- 
resează, în primul rând, cei din Podlesie (Podlasie), 


+ Ibidem, p. 43 

care păstrau, din blazonul neamului lor, sabia vi- 
kingă, sabia pe care aveam să o regăsesc şi pe crucea 
de piatră a stră-străbunicului meu, Nicolai Gâză din 
Plopenii Sucevei. 


„La începutul secolului al XV-lea, exista, 
confirmat încă din 1360, un mic târguşor, la nord- 
vest de Sanok, între Kostarowce și Jurowce, care este 
numit, în documente, Podlesche, Polesche sau Pod- 
lansze, iar mai târziu Podlesie sau Podieze. După 
ceva timp, numele său s-a schimbat în Popiele și, cu 
acest nume, a devenit, în curând, parte a aşezării 
Jurowce, din apropiere, cu statut de cătun. Aşezarea 
era în proprietatea familiei Sas-Popiel... Prezenţa 
familiei Popiel, în Sanok a avut loc în anii 1424- 
1431. Mai întâi, îl vedem pe Ivan, chemat la judecată 
de mai multe ori, apoi, în 1427, când o mulţime de 
moştenitori apar în faţa instanţelor, cu ocazia vân- 
zării moşiei Podlesie lui Petka din Jurowice. Actul 
preliminar al contractului a fost semnat de trei frați, 
însoțiți de fiii lor, şi anume: Chodor, cu Truchan şi 
Lucz, Fil, cu Hiryn (Hryn), Truchan, Michat și Ivan 
şi, în final, Jakub, cu Dymitr, Tysz şi Michat — un 
total de 12 persoane”, neamuri rămase ale nimănui, 
care s-au împrăştiat în cele patru zări, în căutarea de 
oportunităţi de supravieţuire, „tendința generală de 
migraţie, în acele vremuri, fiind constant spre est”. 


Un capitol special al cărții istoricului polonez 


Ludwig Wyrostek, se ocupă de rolul istoric al ur- 
maşilor lui Sas, fiul lui Dragoş, în constituirea aşe- 


5% Ibdem, p. 48 


65 


zărilor valahe, în secolele XIV-XVIS!, capitol care se 
ocupă de „apariţiia în masă a urmaşilor lui Sas în 
Rutenia galiţiană”, pe baza cercetării numeroaselor 
„derivări genealogice şi pe rezultatele cercetărilor 
heraldice, care conturează cursul așezării urmaşilor 
maramureşeanului Sas chiar din momentul în care 
aceștia au apărut pe versantul nordic al Carpaţilor”. 


„La începutul secolului al XIV-lea, în zona 
cuprinsă între Dunărea inferioară şi Valea Maramu- 
reşului, s-au stabilit grupuri semnificative ale popu- 
laţiei valahe. Trăiau în condiții inegale, deoarece 
fracțiunea de sud era supusă diverselor sarcini mili- 
tare şi administrative, în timp ce Maramureșul şi 
judeţele adiacente se bucurau de mari libertăţi de 
aşezare, cel puțin în ceea ce priveşte drepturile și 
obligațiile cavalerești. De asemenea, se ştie că ex- 
tinderea elementului activ valah nu s-a limitat la 
ocuparea unei zone montane atât de întinse; izvoarele 
maghiare menționează apariţia păstorilor nomazi în 
judeţele subcarpatice din ce în ce mai la vest, precum 
Ung (1337), Abaujvar (1330), Szarysz (1359). Pe 
baza ordinii acestor menţiuni, se poate înţelege de la 
sine că primele grupuri valahe au venit la Spis pe la 
mijlocul secolului al XIV-lea şi de acolo, în regiunea 
Podhale, din apropiere, şi în Beskizii de Vest. 


Un număr mic de nou-veniţi s-au aciuat, pen- 


tru o lungă perioadă de timp, într-o fâşie vastă de 
graniță montană, dens împădurită. Abia la începutul 


5! Ibidem, pp. 130 şi următoarele 

secolului următor, sursele poloneze îi dezvăluie ca 
nişte ciobani rătăcitori sau chiar drept coloniști”?. 


Ținuturile de graniță sudice ale Poloniei Mici 
(Matopolski) au primit grupuri din ce în ce mai mari 
din această populație. Motivul principal al acestui 
aflux a fost represiunea oraşelor şi nobililor din Spi5 
(Spisz) împotriva păstorilor, care soseau cu turmele 
lor. Rezultatul migrațiilor îndelungate şi destul de 
numeroase ale valahilor a fost crearea unui grup 
etnic, în secolele XV şi XVI, care a fost numit, mai 
târziu „Sub Munte”, în Rutenia, şi a ajuns până până 
în defileul Dunajecului, din Munţii Pieniny. Insule 
mai mici de acest tip s-au păstrat şi în zonele 
muntoase din Spisz, ajungând chiar la granițele 
Podhale... sunt urme şi de aici, încolo, dar numai 
topografice, lingvistice şi antropologice, până la 
Orava, munţii Beskizii și Carpaţii Silezio-Moravi. 


Aşezarea vlahilor în zonele menţionate ţine 
de ordinea expansiunii economice normale; acolo- 
niştii sunt, de obicei, guvernaţi de legea valahă 
(prawem woloskiem), care reglementează obligațiile 
comunității față de proprietarii pământului, dar există 
şi cazuri de folosire a formei germano-valahe (nie- 
miecko-woloskiej) fără delimitări clare într-o direcție 
sau alta. Merită subliniat faptul că au avut o mare 
libertate de strămutare în secolele al XVI-lea şi al 
XVII-lea, când, în alte părţi ale Poloniei, acest drept 
a fost puternic îngrădit, şi, în sfârşit, al doilea feno- 


5 Dtugosz, Opera omnia, ed. Przezdziecki, t. |, str. 320. 
Dtugopolski, Przywileje sol'ysow podhalanskich, Rocznik 
podhalanski 1914, str. 7. 


67 


men este acela că în cele mai proeminente centre de 
aşezare, precum Podhale şi Zywiecczyzna, chiar la 
sfârşitul migraţiilor, au fost reînviate vechile forme 
de organizare valahă — centre voievodale? (urzedy 
wojewod6w?) — bineînţeles modificate în mod co- 
respunzător şi adaptate nevoilor locale. Aceasta este 
schița generală a aşezărilor valahe din sudul Poloniei 
Mici (Matopolski) și din zonele învecinate. 


Principala fortăreață a aşezării valahilor de pe 
această parte a Carpaţilor a fost Rutenia Galiţiană. 
Aici găsim cele mai numeroase şi mai vechi urme ale 
şederii acestei populaţii, care ține nu doar de apro- 
pierea graniţei, de condiţiile economice sau chiar 
culturale şi religioase, ci mai ales de problema 
apărării pământurilor ruseşti împotriva invaziilor din 
Est... În aceeași perioadă de timp, a existat, pe Aluta 
şi Dunărea de jos, adică la poarta de intrare în 
Ungaria, „terrae kenezatus” (pământul cnezatelor, de 
unde şi forma „chinezilor”, folosită în Banat — n. n.) 
complet analogă, ocupată de valahi, cu atribuţii clare 
de „ad defensionem terrae... ab extraneis” (apărarea 
țării, la fruntarii). Se vede, așadar, că apărarea 
ambelor teritorii a căzut în întregime populației 
valahe; există, într-adevăr, o diferenţă lingvistică în 
desemnarea grupului defensiv nordic față de cel 
sudic (Balachi-Olati), dar acest lucru trebuie pus pe 
seama proprietăților lingvistice ale popoarelor 
balcanice și slave de est, cu care valahii (Wotosi) au 
intrat în contact. 


Participarea activă a botokhovenilor (Boto- 
chowcow) din Galiţia la luptele împotriva prinţului 

Daniel, a provocat acțiunea de răzbunare a dom- 
nitorului, care a dus la dispersarea trupelor nes- 
tăpânite ale prințului. Prințul a relocat grupurile 
rebele, în apropierea propriei capitale, în Zyda- 
czowskie. În această zonă, găsim aşezarea Boto- 
ch6w, râul cu acelaşi nume, puţin mai departe, în 
Samborskoye, aşezarea Botochowce şi, pe râul Su- 
kiel, Bolechâw, cel mai probabil numit anterior și 
Botoch6w!... 


Sfârşitul secolului al XIII-lea şi începutul 
secolului următor nu oferă aproape nici o informație 
despre prezenţa vlahilor în Rusia. Abia pe vremea lui 
Bolestaw-Jerzy Trojdenowicz întâlnim, la curtea sa, 
doi demnitari, un anume Aleksander Moldaowicz și 
Borys Krakula, pecetea fiind reprezentată de o 
pasăre*5. Alexandru era, fără îndoială, din Moldova. 
Aceasta este prima sursă, care menţionează aşe- 
zarea valahă de acolo (din Moldova - n. n.). În 
această perioadă, din Transcarpatia au ajuns, fără 
îndoială, anumite grupuri de păstori şi s-au stabilit în 
raioanele Pokutia şi Stryj-Sambor... 


Istoria politică a stabilit deja faptul incontes- 
tabil al intervenției armate a regelui Cazimir cel Mare 
în Rutenia, imediat după moartea subită a prințului 
Bolestaw — Jerzy Trojdenowicz. Trupele poloneze au 
capturat Lvovul, într-un marş rapid, în 1340, au răpit 
populaţia latină de acolo şi apoi s-au retras, după ce 
se pare că au luat şi pradă abundentă. Rezultatul 


5 Barwinski Bogdan, Pieczecie bojarow halicko- 
wlodzimierskich z pierwszej potowy XIV, w. Miesiccznik 
herald. 1909, str. 116-119. 

acestei expediţii sau al următoarei urma să fie ocu- 
parea ținutului Sanok, între anii 1340-1345, până cel 
târziu în 1349, după scrie clar în diploma regelui 
Cazimir. 


Sanok este primul pământ rusesc unde se des- 
făşoară lucrări de colonizare pe scară largă... 
Diplomele acordate vlahilor sunt cunoscute doar din 
perioada domniei lui Wtladystaw Opolczyk; aceastea 
includ întărirea câmpului Hodle, din nord, lui Lado- 
mir Woloch, în 1377, achiziţionarea Bliznei de către 
Laczek, confirmarea posesiunii Kunzendortf lui J6- 
zef Woloch, în 1383, şi, în final, o menţiune despre 
voievodul valah Nayn, în 1386 (adică Nan), care 
„locuia la Niebieszezany”%5. 


În general, până în anul 1423, dovezile despre 
prezenţa valahilor în sudul Poloniei sunt evazive şi 
neconcludente, cu excepția cărților de judecată de la 
Sanok, care localizează valahă pe un anumit teritoriu, 
„începând aproape de izvoarele Ostawa şi terminân- 
du-se undeva, dincolo de Dyn6w... În perioada 
1423-1450, putem observa prezenţa coloniştilor va- 
lahi în cincizeci şi ceva de oraşe, dar este uşor de 
concluzionat că aceştia erau oameni destul de în- 


54 Scriptores rer. pol. t. XII, str. 380; Kadlec cytuje mylnie, t. 
VII, zob. Valasi str. 292, przyp. 3, opierajac sie zapewne na 
Nistorze, Die moldauischen Anspriiche auf Pokutien, Archiv 
fiir oesterreichische Geschichte, Bd. 101 str. 22, gdzie widac 
to samo przeoczenie. Oryginat dokumentu znajduje sie w Bibl. 
U.J. 

55 Wyrostek, Ludwig, Rod Dragow-Sasow / Na Wegrzech i 
Rusi Halickiej (Casa Sas, fiul lui Dragoş, în Ungaria şi în 
Haliciul Ruteniei), Krakow 1932, p. 134 

stăriți”56, cele mai renumite familii, care purtau 


„emblema lui Sas” fiind neamurile Tarnawscy, Mro- 
chowski şi Popiel, alte neamuri vânzându-şi moşiile 
şi dispărând din istorie. Numele lor sunt deja polo- 
nizate, prin preluarea numele aşezărilor în care îşi 
aveau pământurile. Printre numele importante, tre- 
buie menţionate cel al lui Kirylo Wotoszyn din 
Przemyst, menţionat în 1353, şi cel al liderului 
valahilor proveniţi din Transcarpatia, Stefan Saso- 
wicz, fiul lui Sas, menţionat încă din anul 1367 şi 
care avea proprietăţi în Rybotycze. Stema lui Stefan, 
datorită poziţiei lui de comandant militar al valahilor, 
„a fost şi pe fanionul de război al întregii unități, fiind 


considerată stema tuturor viitorilor nobili valahi”. 


Cele mai multe dintre neamurile mai sărace 
ale acestor valahi au trecut, de-a lungul vremurilor, 
în părțile nordice ale Moldovei, unde, unii dintre 
descendenţii neamului Popiel din Podlesie aveau să 
se facă destul de cunoscuţi, inclusiv sub numele lor 
polonez, care amintea, ca desendenţă, de acel Ştefan, 
fiu din a doua căsătorie a lui Sas voievod şi frate 
vitreg al lui Balc, Dar, Dragomir şi loan. Înclin să 
cred, datorită simbolurilor crucii de piatră de pe 
mormântul lui Nicolai Gâză din Plopenii Sucevei, că 
din acest neam s-au desprins călăraşii de Coţmani, 
viitori răzeşi din Boian şi Revacăuţi, ai căror urmaşi 
aveau să migreze, mai târziu, la Vicov şi la Plopeni. 
Nu că ar conta, dar cred că e de datoria fiecăruia 
dintre noi să scrutăm şi printre limpezimile istoriei 
spre calea străbunilor şi a strămoşilor. 


5 Ibidem 
5 Ibidem, p. 138 


7l 


Problema satelor poloneze cu rădăcini valahe 
a fost tratată, încă din 1848, atunci când contesa 
Aleksandra Stadnicki, publica, în primul tom al Bi- 
bliotecii Ossolinski, studiul „Despre așa-zisele sate 
valahe din nordul Carpaţilor”S5, pornind de la cons- 
cripţiile din anii 1552-1629, redactate în latină, şi 
care „consacră o secțiune separată tuturor satelor 
valahe (wotoskim) şi impun un impozit separat co- 
loniștilor lor („Item valachi agros colentes, vel in 
agris, quae dworzyszyszcsa dicuntur, sedentes per 
duos grossos solven” — „De asemenea, valahii care 
cultivă câmpurile, stând pe câmp, care se numesc 
zvorişteni, plătesc cu doi groși”), în 1552”. Ulte- 
rior, dările pe câmp cresc la 15 groşi, cele pe oi, la 20 
groşi, tot atât plătind pentru vite. Dările către seniorul 
locurilor le plăteau valahii de două ori pe an, de 
Crăciun şi de Paşti, drept „colindă” („Qui quidem in- 
colae villae ejusdem ad scultetum cum strenna, alias 
z Koliathka bis in anno ire tenebuntur: semel pro 
festo Nauivitatis Domini cum gallis et tortis, secundo 
pro festo Paschae, cum ovis et tortis” — „Într-adevăr, 
locuitorii aceluiași sat vor fi obligați să meargă la 
bucătăria seniorului, cu „colinda”, de două ori pe an: 
o dată, pentru sărbătoarea Naşterii Domnului, cu 
cocoşi şi capre, a doua oară, pentru sărbătoarea 
Paştelui, cu ouă şi capre”%0). Iar dările acestea, care 


55 Stadnicki, Aleksandra, contesa, O wsiach tak zvanych 
Woloskich na polnocym Karpat (Despre aşa-zisele sate valahe 
din nordul Carpaţilor), în Biblioteka Ossolinskich, Tom I, 
Lwow 1848 

59 Ibidem, p. 3 

50 jbidem, p. 143 

tot sporeau în rândurile populaţiei valahe, explică, de 
fapt, de ce mulţi valahi sărăciţi şi mai ales zvorişteni, 
„migrează spre răsărit”, adică spre nordul Moldovei, 
istoria noastră consemnând, uneori, şi schimburi de 
fugari din ambele ţări. 


Narațiunea istorică din paginile acestei bro- 
şuri se vrea doar o atenţionare asupra surselor care 
conturează calea străbunilor, care cale continuă calea 
strămoşilor, surse care sunt mult mai multe şi mai 
diverse decât cele deja consacrate. Doar atât şi nimic 
mai mult. 

Cele mai multe dintre neamurile mai sărace ale aces- 
tor valahi au trecut, de-a lungul vremurilor, din sudul 
Poloniei, în părțile nordice ale Moldovei. 


Nu că ar conta, dar cred că e de datoria fiecăruia din- 
tre noi să scrutăm şi printre limpezimile istoriei spre 
calea străbunilor şi a strămoşilor. 


